				|

		52011PC0817

			Návrh NARIADENIE EURÓPSKEHO PARLAMENTU A RADY ktorým sa mení a dopĺňa nariadenie (ES) č. 294/2008,ktorým sa zriaďuje Európsky inovačný a technologický inštitút /* KOM/2011/0817 v konečnom znení - 2011/0384 (COD) */

			   	DÔVODOVÁ SPRÁVA
1.           KONTEXT NÁVRHU
Európsky inovačný a technologický
inštitút (EIT) bol zriadený nariadením (ES) č. 294/2008 s cieľom
prispievať k trvalo udržateľnému hospodárskemu rastu a
konkurencieschopnosti posilňovaním inovačnej kapacity EÚ a jej členských
štátov. V období rokov 2014 – 2020 bude EIT prispievať
k všeobecnému cieľu programu Horizont 2020 – Rámcový program pre
výskum a inovácie (ďalej len „Horizont 2020“)[1] prostredníctvom integrácie
vedomostného trojuholníka, ktorý tvorí vysokoškolské vzdelávanie, výskum a
inovácia. Táto integrácia sa uskutočňuje predovšetkým prostredníctvom
znalostných a inovačných spoločenstiev (ZIS), v ktorých sa na
dlhodobom základe zoskupujú organizácie s cieľom zamerať sa na spoločenské
výzvy.
Finančný príspevok z programu
Horizont 2020 určený pre EIT sa bude implementovať v súlade
s nariadením Európskeho parlamentu a Rady, v ktorom sa
ustanovujú pravidlá účasti a šírenia v programe Horizont 2020[2]. Z prostriedkov EIT na
financovanie ZIS sa budú pokrývať „činnosti ZIS s pridanou
hodnotou“, avšak ZIS alebo ich partnerské organizácie sa môžu uchádzať
o financovanie z iných schém v rámci programu Horizont 2020
alebo z programov Európskej únie v súlade s ich príslušnými
pravidlami a na rovnakej úrovni s ostatnými žiadosťami.
Navrhované zmeny a
doplnenia vychádzajú z niekoľkých zdrojov: z ponaučenia získaného
počas úvodného obdobia, z návrhu Strategického inovačného programu
EIT, ktorý sa opiera o návrh správnej rady EIT, z odporúčaní externej
hodnotiacej správy a zo stanoviska Komisie k hodnoteniu ako aj z
výsledkov rozsiahlych konzultácií so zainteresovanými stranami EIT..
2.           VÝSLEDKY KONZULTÁCIÍ SO ZAINTERESOVANÝMI
STRANAMI A POSÚDENIE VPLYVU
Pri príprave návrhu sa zohľadnili
odpovede na otvorené konzultácie o EIT[3].
Názory vyjadrili členské štáty a široká škála zainteresovaných strán z
oblasti priemyslu, z akademickej obce a občianskej spoločnosti.
Preukázala sa výrazná podpora poslaniu EIT, ktoré spočíva v posilnení a
zlepšení spolupráce medzi akademickou obcou a oblasťami podnikania,
výskumu a inovácie. Podľa respondentov by EIT mal hrať výraznú úlohu
v programe Horizont 2020, v budúcom programe EÚ pre výskum a inovácie,
a viesť k užšiemu prepojeniu s ďalšími úsiliami na európskej a vnútroštátnej
úrovni. Väčšina respondentov kladne hodnotila spôsob, akým EIT
zabezpečuje účasť podnikov na svojej práci a naliehala na
inštitút, aby zintenzívnil svoje informačné činnosti. Respondenti
okrem toho považovali zapojenie podnikov za veľmi dôležité pre budúci
úspech EIT. Pružnosť, jasnosť pravidiel a čistá návratnosť
investícií majú preto zásadný význam pre prilákanie účasti zo súkromného
sektora.
Návrh sa takisto opiera o externú hodnotiacu
správu, v ktorej sa koncepcia integrácie vedomostného trojuholníka považuje za
veľmi dôležitú a témy, na základe ktorých je vytvorená štruktúra EIT, sú
priaznivo vnímané. Model, ktorý vyvinul EIT a ktorý je založený na
integrovaných sieťach spoločne využívaných centier, má veľkú
podporu. Kladné stanovisko zaujali aj respondenti, ktorí sa zhodli na tom, že
hodnota ZIS spočíva v tom, že pôsobia ako katalyzátor s cieľom
zabezpečiť pridanú hodnotu činností, ktoré už realizovali
jednotliví členovia.
3.           PRÁVNE PRVKY NÁVRHU
Návrh vychádza z článku 173 ZFEÚ a bude
sa vykonávať ako nepriame centralizované hospodárenie.
4.           VPLYV NA ROZPOČET
V rokoch 2014 – 2020 sa z programu
Horizont 2020, rámcového programu pre výskum a inovácie (2014 – 2020),
poskytne na účely EIT finančný príspevok vo výške 3 182 230
mil. EUR (v bežných cenách). V legislatívnom finančnom výkaze pripojenom
k tomuto návrhu sa stanovuje vplyv na rozpočtové, ľudské
a administratívne zdroje.
2011/0384 (COD)
Návrh
NARIADENIE EURÓPSKEHO PARLAMENTU A RADY
ktorým sa mení a dopĺňa
nariadenie (ES) č. 294/2008,
ktorým sa zriaďuje Európsky inovačný a technologický inštitút
(Text s významom pre EHP)
EURÓPSKY PARLAMENT A RADA EURÓPSKEJ
ÚNIE,
so zreteľom na Zmluvu o fungovaní
Európskej únie, a najmä na jej článok 173 ods. 3,
so zreteľom na návrh Európskej komisie,
po postúpení návrhu legislatívneho aktu
národným parlamentom,
so zreteľom na stanovisko Európskeho
hospodárskeho a sociálneho výboru[4],
so zreteľom na stanovisko Výboru regiónov[5],
konajúc v súlade s riadnym legislatívnym
postupom,
keďže:
(1)
Stratégia Európa 2020 na zabezpečenie
inteligentného, udržateľného a inkluzívneho rastu pripisuje významnú
úlohu Európskemu inovačnému a technologickému inštitútu (ďalej
len „EIT“), ktorý prispieva k viacerým hlavným iniciatívam.
(2)
V rokoch 2014 – 2020 by mal EIT
prostredníctvom integrácie vedomostného trojuholníka výskumu, inovácie
a vzdelávania prispievať k cieľom programu Horizont 2020 –
rámcového programu pre výskum a inovácie (ďalej len „program Horizont
2020“)[6],
ktorý bol zriadený na základe nariadenia Európskeho parlamentu a Rady (EÚ)
č. XX/XXXX.
(3)
S cieľom zabezpečiť
konzistentný rámec pre účastníkov programu Horizont 2020 malo by sa na EIT
uplatňovať nariadenie Európskeho parlamentu a Rady (EÚ) č.
XX/XXXX, ktorým sa ustanovujú pravidlá účasti a šírenia v programe
Horizont 2020, rámcovom programe pre výskum a inovácie (2014 – 2020)
(ďalej len „pravidlá účasti“).
(4)
V pravidlách účasti sú vymedzené pravidlá
týkajúce sa správy práv duševného vlastníctva.
(5)
Pravidlá týkajúce sa zúčastnených štátov
a tretích krajín sú vymedzené v nariadení o programe Horizont
2020.
(6)
EIT by mal priamo zapojiť zástupcov na
vnútroštátnej a regionálnej úrovni a ostatné zainteresované strany
z celého inovačného reťazca, pričom by vznikali priaznivé
účinky na obidvoch stranách. Aby sa taký dialóg a výmena stali
systematickejšími, mala by sa zorganizovať platforma zainteresovaných
strán EIT, ktorá by zapojila širšiu komunitu zainteresovaných strán do riešenia
prierezových otázok.
(7)
Mal by sa vymedziť rozsah príspevku EIT k
znalostným a inovačným spoločenstvám (ďalej len „ZIS“)
a mali by sa objasniť zdroje finančných prostriedkov ZIS.
(8)
Zloženie orgánov EIT by sa malo zjednodušiť.
Fungovanie správnej rady EIT by sa malo zracionalizovať a príslušné
úlohy a povinnosti správnej rady a riaditeľa by sa mali
podrobnejšie objasniť.
(9)
Na základe podmienok vymedzených
v strategickom inovačnom programe by sa malo iniciovať zriadenie
nových ZIS vrátane ich prioritných oblastí, organizácie a časového
harmonogramu výberového procesu.
(10)
ZIS by mali rozšíriť svoje vzdelávacie
činnosti prostredníctvom zabezpečovania kurzov odborného vzdelávania.

(11)
Spolupráca medzi Komisiou a EIT v oblasti
organizácie monitorovania a hodnotení ZIS je potrebná v záujme
zabezpečenia súdržnosti s celkovým systémom monitorovania
a hodnotenia na úrovni EÚ.
(12)
ZIS by mali usilovať
o súčinnosť s príslušnými iniciatívami Európskej únie.
(13)
Na zabezpečenie širšej účasti organizácií
z rôznych členských štátov v ZIS by sa mali vytvoriť
partnerské organizácie aspoň v troch rôznych členských štátoch.
(14)
Pred začatím výberového postupu ZIS by EIT mal
prijať kritériá a postupy financovania, monitorovania
a hodnotenia činností ZIS.
(15)
V trojročnom pracovnom programe ZIS by sa
malo vziať do úvahy stanovisko Komisie týkajúce sa osobitných
cieľov EIT vymedzených v programe Horizont 2020 a jeho
doplnkovosti s politikami a nástrojmi Európskej únie.
(16)
EIT sa v rámci programu Horizont 2020 bude
zaoberať otázkou začlenenia výdavkov súvisiacich so zmenou klímy, ako
je vymedzené v programe Horizont 2020.
(17)
Hodnotenie EIT by malo včas poskytnúť
vstupné údaje pre hodnotenie programu Horizont 2020 v rokoch 2017
a 2023.
(18)
Komisia by mala posilniť svoju úlohu pri
monitorovaní implementácie osobitných stránok činností EIT.
(19)
Týmto nariadením sa ustanovuje finančné krytie
na roky 2014 až 2020, ktoré má byť základným referenčným bodom pre
rozpočtový orgán počas ročného rozpočtového postupu
v zmysle bodu [17] Medziinštitucionálnej dohody z DD. MM. 201Z medzi
Európskym parlamentom, Radou a Komisiou o rozpočtovej disciplíne
a riadnom finančnom hospodárení. Finančný príspevok na
činnosti EIT by sa mal poskytnúť z programu Horizont 2020.
(20)
Hoci sa s tým pôvodne rátalo, nadácia EIT nebude
dostávať priame príspevky z rozpočtu EÚ a nebude sa na ňu
vzťahovať postup udelenia absolutória.
(21)
Z dôvodov jasnosti by sa príloha k nariadeniu (ES)
č. 294/2008 mala nahradiť novou prílohou.
(22)
Nariadenie (ES) č. 294/2008 by sa preto
malo zodpovedajúcim spôsobom zmeniť a doplniť,
PRIJALI TOTO NARIADENIE:
Článok 1
Nariadenie (ES) č. 294/2008 sa mení a
dopĺňa takto:
(1)
Článok 2 sa mení a dopĺňa
takto:
(a)
Odseky 3 a 4 sa vypúšťajú.
(b)
Odsek 7 sa nahrádza takto:
„inštitúcia vysokoškolského vzdelávania“ je
inštitúcia v zmysle článku 2 rozhodnutia Európskeho parlamentu a Rady (ES)
č. XXX/20XX, ktorým sa ustanovuje program „Erasmus pre všetkých“.
(c)
vkladá sa tento odsek 10:
„10. „
‚platforma zainteresovaných strán´ je zasadnutie otvorené pre zástupcov
vnútroštátnych a regionálnych orgánov, organizovaných záujemcov a jednotlivé
subjekty z organizácií v oblasti podnikania, vysokoškolského vzdelávania,
výskumu, organizácií klastrov ako aj pre ostatné zainteresované strany z celého
vedomostného trojuholníka“.
(d)
vkladá sa tento odsek 11:
11. „Činnosti ZIS s pridanou hodnotou“ sú
činnosti vykonávané partnerskými organizáciami, ktoré prispievajú k
integrácii vedomostného trojuholníka výskumu, inovácie a vysokoškolského
vzdelávania vrátane činností ZIS spojených so zriaďovaním,
administratívou a koordináciou.
(2)
Článok 3 sa nahrádza takto:
„Článok
3
Poslanie a ciele
Poslaním EIT je prispievať k trvalo
udržateľnému hospodárskemu rastu a konkurencieschopnosti Európy
posilňovaním inovačnej kapacity členských štátov a Únie. Toto
poslanie plní prostredníctvom presadzovania a integrácie vysokoškolského
vzdelávania, výskumu a inovácie na najvyššej úrovni.
Všeobecné ciele, osobitné ciele a ukazovatele
výsledkov EIT na obdobie rokov 2014 – 2020 sú vymedzené v programe Horizont
2020“.
(3)
V článku 4 ods. 1 sa vypúšťa písmeno b):
(4)
V článku 5 sa odsek 1 mení a dopĺňa
takto:
(a)
písmeno a) sa vypúšťa.
(b)
vkladá sa toto písmeno j)
„j) zvoláva aspoň raz do roka fórum
zainteresovaných strán s cieľom informovať o činnostiach EIT, o
jeho skúsenostiach, osvedčených postupoch a prínose k politikám a
cieľom Únie v oblasti inovácie, výskumu a vzdelávania. Zainteresované
strany sa vyzvú, aby vyjadrili svoje názory.“
(5)
V článku 6 ods. 1 sa písmeno c) nahrádza
takto:
„c) činnosti v oblasti vzdelávania a odbornej
prípravy na magisterskej a doktorandskej úrovni ako aj kurzy odborného
vzdelávania v odboroch, ktoré majú potenciál napĺňať budúce
sociálno-ekonomické potreby Európy a ktoré podporujú rozvoj zručností
spojených s inováciou, zdokonaľovanie manažérskych a podnikateľských
zručností a mobilitu výskumných pracovníkov a študentov;“
(6)
Článok 7 sa mení a dopĺňa
takto:
(a)
vkladá sa odsek 1a:
„1a. „1a. EIT iniciuje výber a vymenovanie ZIS
podľa prioritných oblastí a harmonogramu vymedzeného v SIP.“
(b)
v odseku 2 sa vkladá toto písmeno h):
„h) pripravenosť dosiahnuť
súčinnosť s ostatnými iniciatívami Európskej únie,“
(c)
odsek 3 nahrádza takto:
„3.
Minimálnou podmienkou na vytvorenie ZIS je účasť aspoň troch
partnerských organizácií so sídlom v aspoň troch rôznych členských
štátoch. Všetky tieto partnerské organizácie musia byť navzájom nezávislé
v zmysle článku 7 pravidiel účasti“.
(d)
odsek 4 nahrádza takto:
„4.
Väčšina partnerských organizácií, ktoré tvoria ZIS, musí byť usadená
v členských štátoch. Súčasťou každého ZIS musí byť
aspoň jedna inštitúcia vysokoškolského vzdelávania a jedna súkromná
spoločnosť. "
(e)
vkladá sa tento odsek 5:
„5. „5.
Pred iniciovaním výberového postupu na výber nových ZIS prijme EIT kritériá a
postupy financovania, monitorovania a hodnotenia činností ZIS.“
(7)
Vkladá sa tento článok 7a:
„ Článok
7a
Zásady
hodnotenia a monitorovania ZIS
EIT organizuje priebežné monitorovanie a
pravidelné externé hodnotenia výstupov, výsledkov a vplyvu každého ZIS na
základe kľúčových ukazovateľov výkonnosti a v spolupráci s
Komisiou.“
(8)
Vkladá sa tento článok 7b:
„Článok
7b
Trvanie,
pokračovanie a ukončenie činnosti ZIS
1.
V závislosti od výsledkov pravidelných
hodnotení a osobitostí jednotlivých oblastí má ZIS zvyčajne trvanie sedem
až pätnásť rokov.
2.
Správna rada môže rozhodnúť o predĺžení
činnosti ZIS nad rámec pôvodne stanoveného obdobia, ak je to najvhodnejší
spôsob, ako splniť ciele EIT.
3.
Ak sa pri hodnoteniach ZIS zistia nedostatočné
výsledky, správna rada prijme náležité opatrenia, ktorými môže byť aj
zníženie, úprava alebo zrušenie finančnej podpory alebo ukončenie
dohody.“
(9)
Článok 10 sa vypúšťa.
(10)
Článok 14 ods. 2 sa nahrádza takto:
"2. ZIS sa financujú najmä z týchto zdrojov:
(a)
príspevkov partnerských organizácií, ktoré tvoria
podstatný zdroj financovania;
(b)
povinných alebo dobrovoľných príspevkov
členských štátov, tretích krajín alebo verejných orgánov v rámci
členských štátov a tretích krajín;
(c)
príspevkov medzinárodných subjektov alebo
inštitúcií;
(d)
výnosov z vlastnej činnosti ZIS a
licenčných poplatkov za práva duševného a priemyselného vlastníctva;
(e)
kapitálových dotácií vrátane tých, ktoré spravuje
nadácia EIT;
(f)
dedičstiev, darov a príspevkov od
jednotlivcov, inštitúcií, nadácií alebo akýchkoľvek iných vnútroštátnych
orgánov;
(g)
príspevku EIT;
(h)
finančných nástrojov vrátane nástrojov
financovaných zo všeobecného rozpočtu Európskej únie“.
Príspevky môžu
zahŕňať aj vecné príspevky.“
(11)
V článku 14 sa odsek 4 nahrádza takto:
„4. Príspevok EIT môže pokryť až 100 %
celkových oprávnených nákladov na činnosti s pridanou hodnotou ZIS“.
(12)
Článok 15 sa nahrádza takto:
„Článok
15
Plánovanie
a podávanie správ
EIT prijme:
(a)
priebežný trojročný pracovný program
vychádzajúci zo SIP po jeho prijatí, obsahujúci stanovenie hlavných priorít
a plánovaných iniciatív EIT a ZIS vrátane odhadu finančných potrieb
a zdrojov. Obsahuje tiež vhodné ukazovatele na účely monitorovania
činností ZIS a EIT. Predbežný priebežný trojročný pracovný program
predkladá EIT Komisii každý rok N-2 do 31. decembra. Komisia poskytne
stanovisko do troch mesiacov so zreteľom na osobitné ciele EIT vymedzené v
programe Horizont 2020 a jeho doplnkovosť s politikami a nástrojmi Únie.
EIT náležite zohľadní stanovisko Komisie a v prípade nesúhlasu odôvodní
svoju pozíciu. Konečný pracovný program zašle EIT na informáciu Európskemu
parlamentu, Rade, Komisii, Európskemu hospodárskemu a sociálnemu výboru a
Výboru regiónov;
(b)
do 30. júna každého roka výročnú správu. V
tejto správe sa uvedú činnosti, ktoré vykonali EIT a ZIS v predchádzajúcom
kalendárnom roku, a zhodnotia sa výsledky z hľadiska stanovených
cieľov, ukazovateľov a harmonogramu, riziká súvisiace s vykonanými
činnosťami, využitie zdrojov a celkové fungovanie EIT.“
(13)
Článok 16 sa mení a dopĺňa
takto:
(a)
v odseku 2 sa číslo „päť“ nahrádza
číslom „tri“;
(b)
Vkladá sa odsek 2a:
„2a. Komisia môže
vykonávať ďalšie hodnotenia tém alebo námetov strategického významu s
pomocou nezávislých odborníkov, ktorí skúmajú pokrok, ktorý dosiahol EIT pri
plnení stanovených cieľov, určujú faktory prispievajúce k vykonávaniu
činností a stanovujú osvedčené postupy.“
(14)
V článku 17 sa vkladá tento odsek 2a:
„2a. SIP obsahuje
analýzu potenciálnej súčinnosti a doplnkovosti medzi činnosťami
EIT a ďalšími iniciatívami, nástrojmi a programami Únie.“
(15)
Článok 19 sa nahrádza takto:
„Článok
19
Rozpočtové
záväzky
Finančné krytie z programu Horizont 2020 na
vykonávanie tohto nariadenia od 1. januára 2014 do 31. decembra 2020 sa
stanovuje na 3 182 230 mil. EUR. Ročné rozpočtové prostriedky
schvaľuje rozpočtový orgán v rámci limitov finančného rámca.
Finančný príspevok EIT na činnosť ZIS sa poskytuje v rámci tohto
finančného krytia.“
(16)
V článku 20 sa odsek 5 nahrádza takto:
„5. Správna rada
prijme návrh odhadu spolu s návrhom plánu pracovných miest a predbežným
priebežným trojročným pracovným programom a do 31. decembra roku N-2 ich
zašle Komisii.“
(17)
V článku 20 sa odsek 6 nahrádza takto:
„6. Na základe
tohto odhadu Komisia zaznamená do predbežného návrhu všeobecného rozpočtu
Európskej únie odhady, ktoré považuje za nevyhnutné pre výšku dotácie, akou má
byť zaťažený všeobecný rozpočet.“
(18)
Článok 21 sa mení a dopĺňa takto
(a)
Vkladá sa odsek 1a:
„1a. Finančný
príspevok určený pre EIT sa implementuje v súlade s nariadením Európskeho
parlamentu a Rady, ktorým sa ustanovuje program Horizont 2020 a s nariadením
Európskeho parlamentu a Rady, ktorým sa ustanovujú pravidlá účasti a šírenia
v programe Horizont 2020“.
(b)
odsek 4 nahrádza takto:
„4. Európsky
parlament na odporúčanie Rady do 30. apríla roku n + 2 udeľuje
absolutórium za rok n riaditeľovi v súvislosti s plnením rozpočtu
EIT.“
(19)
Článok 22 ods. 4 sa vypúšťa.
(20)
Vkladá sa tento článok 22a:
„
Článok 22a
Ukončenie
činnosti EIT
V prípade ukončenia činnosti EIT sa
jeho likvidácia uskutoční pod dohľadom Komisie v súlade s
uplatniteľnými právnymi predpismi. V dohodách so ZIS a v právnom akte o
založení nadácie EIT sa uvedú vhodné ustanovenia pre takúto situáciu“.
Článok 2
Príloha k nariadeniu (ES) č. 294/2008 sa nahrádza prílohou k
tomuto nariadeniu.
Článok 3
Toto nariadenie nadobúda účinnosť 1. januára 2014.
Toto nariadenie je záväzné v celom
rozsahu a priamo uplatniteľné vo všetkých členských štátoch.
V
Za Európsky parlament                                 Za
Radu
Predseda                                                        predseda
PRÍLOHA
Stanovy
Európskeho inovačného a technologického inštitútu
Oddiel
1
Zloženie
správnej rady
1.
Správna rada sa skladá z vymenovaných členov a
volených členov.
2.
Správna rada má 12 vymenovaných členov,
ktorých vymenovala Komisia a u ktorých je rovnováha medzi členmi so
skúsenosťami z podnikateľskej oblasti a z oblasti vysokoškolského
vzdelávania a výskumu. Majú štvorročné neobnoviteľné funkčné
obdobie.
Vždy, keď je to potrebné, správna rada
predkladá Komisii návrh na vymenovanie nového(-ých) člena(-ov).
Kandidát(-i) sa vyberá(-ajú) na základe výsledku transparentného a otvoreného
postupu, ktorý zahŕňa konzultácie so zainteresovanými stranami.
Komisia dbá na rovnováhu medzi skúsenosťami
z oblasti vysokoškolského vzdelávania, výskumu, inovácií a podnikania, ako
aj na rovnováhu medzi ženami a mužmi a na oceňovanie prostredia
pre vysokoškolské vzdelávanie, výskum a inovácie v celej Európskej únii.
Komisia vymenuje člena(-ov) a informuje
Európsky parlament a Radu o výberovom postupe a konečnom vymenovaní týchto
členov správnej rady.
V prípade, ak vymenovaný člen nie je
schopný dokončiť svoje funkčné obdobie, rovnakým postupom, ako
sa použil pri tomto nespôsobilom členovi, sa vymenuje alebo zvolí náhradný
člen, aby dokončil jeho funkčné obdobie. Náhradného člena,
ktorý vykonával funkciu menej ako dva roky, môže Komisia na žiadosť
správnej rady opätovne vymenovať na obdobie ďalších štyroch rokov.
Počas prechodného obdobia členovia rady,
ktorí boli pôvodne vymenovaní na obdobie šiestich rokov, ukončia svoj
mandát. Dovtedy bude mať rada 18 vymenovaných členov. Do šiestich
mesiacov od nadobudnutia účinnosti tohto nariadenia správna rada so
súhlasom Komisie vyberie jednu tretinu z dvanástich členov vymenovaných v
roku 2012 na funkčné obdobie dvoch rokov, jednu tretinu na obdobie štyroch
rokov a jednu tretinu na obdobie šiestich rokov.
3.
V správnej rade sú traja volení členovia,
ktorých volia ZIS spomedzi svojich partnerských organizácií. Majú
dvojročné funkčné obdobie, ktoré sa môže raz obnoviť. Ich
funkčné obdobie sa skončí, ak odídu zo ZIS.
Podmienky a spôsoby voľby a nahradenia
volených členov schváli správna rada na základe návrhu riaditeľa.
Týmto mechanizmom sa zabezpečuje vhodné zastúpenie rôznorodosti
a zohľadňuje sa vývoj ZIS.
Počas prechodného obdobia volení
členovia rady, ktorí boli pôvodne zvolení na obdobie troch rokov,
ukončia svoj mandát. Dovtedy má rada štyroch volených členov.
4.
Členovia správnej rady konajú v záujme
EIT, chránia jeho ciele a poslanie, identitu a súdržnosť
nezávislým spôsobom.
Oddiel
2
Povinnosti
správnej rady
1.
Správna rada a prijíma potrebné strategické
rozhodnutia, najmä:
(a)
na základe návrhu riaditeľa prijíma návrh
strategického inovačného programu (SIP) EIT, trojročný priebežný
pracovný program, jeho rozpočet, jeho ročnú účtovnú uzávierku
a súvahu a jeho výročnú správu o činnosti;
(b)
na základe návrhu riaditeľa prijíma kritériá a
postupy financovania, monitorovania a hodnotenia činností ZIS;
(c)
prijíma postup výberu ZIS;
(d)
vyberá a vymenúva partnerstvo za ZIS alebo v
prípade potreby takéto vymenovanie ruší;
(e)
zabezpečuje priebežné hodnotenie činností
ZIS;
(f)
prijíma svoj rokovací poriadok vrátane rokovacieho
poriadku výkonného výboru, ako aj osobitné rozpočtové pravidlá EIT;
(g)
so súhlasom Komisie stanovuje primerané odmeny pre
členov správnej rady a výkonného výboru; tieto odmeny sa stanovujú v
porovnaní s podobnými odmenami v členských štátoch;
(h)
prijíma postup na výber výkonného výboru
a riaditeľa;
(i)
vymenúva a v prípade potreby aj odvoláva
riaditeľa a vykonáva disciplinárnu právomoc voči riaditeľovi;
(j)
vymenúva účtovníka a členov
výkonného výboru;
(k)
prijíma kódex správania v súvislosti
s konfliktom záujmov;
(l)
v prípade potreby ustanovuje poradné skupiny,
ktoré môžu mať stanovenú dobu trvania;
(m)
zriaďuje vnútorný audit v súlade s nariadením
Komisie (ES, Euratom) č. 2343/2002; n)
(n)
je splnomocnená zriadiť nadáciu (ďalej
len „nadácia EIT“) so špecifickým cieľom propagovať
a podporovať činnosti EIT;
(o)
rozhodne o jazykovom režime EIT, pričom
zohľadní existujúce zásady o viacjazyčnosti a praktické potreby jeho
fungovania;
(p)
propaguje EIT na celom svete s cieľom
zvýšiť jeho príťažlivosť a vytvoriť z neho
subjekt svetovej úrovne pre excelentnosť vo vysokoškolskom vzdelávaní,
výskume a inováciách.
Oddiel
3
Činnosť
správnej rady
1.
Správna rada si zvolí svojho predsedu spomedzi
vymenovaných členov. Funkčné obdobie predsedu je dva roky a môže
sa raz obnoviť.
2.
Bez toho, aby bol dotknutý odsek 3, správna rada
prijíma rozhodnutia jednoduchou väčšinou členov, ktorí majú
hlasovacie právo.
Rozhodnutia podľa oddielu 2 ods. 2 písm. a),
b), c), i) a o) a oddielu 3 ods. 1 si však vyžadujú dvojtretinovú väčšinu
všetkých jej členov.
3.
Volení členovia nesmú hlasovať o
rozhodnutiach podľa oddielu 2 ods. 2 písm. b), c), d), e), f), g), i), j),
k), o) a p).
4.
Správna rada sa stretáva na riadnom zasadnutí
najmenej tri razy za rok a na mimoriadnom zasadnutí, keď ho zvolá
predseda alebo na žiadosť najmenej jednej tretiny svojich členov.
5.
Správnej rade pomáha výkonný výbor. Výkonný výbor
sa skladá z troch osôb vrátane predsedu správnej rady, ktorý predsedá aj
výkonnému výboru. Dvoch členov okrem predsedu vyberá správna rada spomedzi
svojich vymenovaných členov. Správna rada môže delegovať určité
úlohy na výkonný výbor.
Oddiel
4
Riaditeľ
1.
Riaditeľ je osoba s odbornými
znalosťami a výbornou povesťou v oblastiach, v ktorých
EIT pôsobí. Riaditeľa vymenúva správna rada na funkčné obdobie
štyroch rokov. Správna rada môže toto funkčné obdobie predĺžiť
raz o ďalšie štyri roky, keď usúdi, že je to v najlepšom záujme EIT.
2.
Riaditeľ je zodpovedný za činnosť
a za každodenné riadenie EIT a je jeho zákonným zástupcom. Riaditeľ
zodpovedá správnej rade, ktorej priebežne predkladá správy o vývoji
činností EIT.
3.
Riaditeľ najmä:
(q)
organizuje a riadi činnosti EIT;
(r)
podporuje správnu radu a výkonný výbor v ich práci
a zabezpečuje sekretariát pre ich zasadnutia a aj všetky informácie
potrebné na výkon ich funkcií;
(s)
pripravuje návrh SIP, predbežný priebežný
trojročný pracovný program, návrh výročnej správy a návrh
ročného rozpočtu, ktoré predloží správnej rade;
(t)
pripravuje a dohliada na postup pri výbere ZIS a
zabezpečuje, aby sa jednotlivé fázy tohto postupu uskutočňovali
transparentne a objektívne;
(u)
organizuje a riadi činnosti EIT;
(v)
pripravuje, dojednáva a uzatvára zmluvné dohody so
ZIS;
(w)
organizuje fórum zainteresovaných strán;
(x)
zabezpečuje vykonávanie efektívnych postupov
monitorovania a hodnotenia v súvislosti s činnosťou EIT v súlade s
článkom 16 tohto nariadenia;
(y)
je zodpovedný za administratívne
a finančné záležitosti vrátane plnenia rozpočtu EIT. V tomto
ohľade riaditeľ náležite zohľadňuje rady od vnútorného
auditu;
(z)
je zodpovedný za všetky personálne záležitosti;
(aa)
predkladá vnútornému auditu a následne
prostredníctvom výkonného výboru aj správnej rade návrh ročnej
účtovnej uzávierky a súvahy;
(bb)
zabezpečuje, aby sa plnili povinnosti EIT
týkajúce sa zmlúv a dohôd, ktoré EIT uzatvára;
Oddiel
5
Zamestnanci
EIT
1.
Zamestnancami EIT sú zamestnanci, ktorých
zamestnáva priamo EIT na základe zmlúv na dobu určitú. Na riaditeľa a
zamestnancov EIT sa vzťahujú Podmienky zamestnávania ostatných
zamestnancov Európskej únie.
2.
Zúčastnené štáty alebo iní zamestnávatelia
môžu vyslať do EIT na obmedzené obdobie expertov.
Správna rada prijme ustanovenia, ktoré umožnia
vyslaným expertom zo zúčastnených štátov alebo od iných
zamestnávateľov pracovať v EIT a ktoré vymedzia ich práva a
povinnosti.
3.
EIT uplatňuje vo vzťahu
k svojim zamestnancom právomoci, ktoré sú zverené orgánu oprávnenému
uzatvárať zmluvy so zamestnancami.
4.
Od zamestnanca sa môže požadovať, aby v plnej
výške alebo čiastočne nahradil všetku škodu spôsobenú EIT v dôsledku
závažného porušenia svojich povinností v priebehu plnenia jeho povinností alebo
v súvislosti s plnením jeho povinností.
LEGISLATÍVNY FINANČNÝ VÝKAZ PRE
NÁVRHY

1.
RÁMEC NÁVRHU/INICIATÍVY
1.1.
Názov návrhu/iniciatívy
1.2.
Príslušné oblasti
politiky v rámci ABM/ABB
1.3.
Druh návrhu/iniciatívy
1.4.
Ciele
1.5.
Dôvody návrhu/iniciatívy
1.6.
Trvanie akcie a jej
finančného vplyvu
1.7.
Plánovaný spôsob
hospodárenia
2.
OPATRENIA V OBLASTI RIADENIA
2.1.
Opatrenia týkajúce sa
kontroly a predkladania správ
2.2.
Systémy riadenia a
kontroly

2.3.        Opatrenia
na predchádzanie podvodom a nezrovnalostiam

3.
ODHADOVANÝ FINANČNÝ VPLYV NÁVRHU/INICIATÍVY
3.1.
Príslušné okruhy
viacročného finančného rámca a rozpočtové riadky výdavkov
3.2.
Odhadovaný vplyv na
výdavky
3.2.1.
Zhrnutie odhadovaného vplyvu na výdavky
3.2.2.
Odhadovaný vplyv na rozpočtové prostriedky EIT
3.2.3.
Odhadovaný vplyv na ľudské zdroje
administratívnej povahy v EIT
3.2.4.
Súlad s platným viacročným finančným
rámcom
3.2.5.
Účasť tretích strán na financovaní

3.3.        Odhadovaný vplyv na príjmy
LEGISLATÍVNY
FINANČNÝ VÝKAZ PRE NÁVRHY
1.           RÁMEC NÁVRHU/INICIATÍVY
1.1.        Názov návrhu/iniciatívy
Zmena
a doplnenie nariadenia Európskeho parlamentu a Rady, ktorým sa zriaďuje
Európsky inovačný a technologický inštitút (EIT)
1.2.        Príslušné oblasti politiky v
rámci ABM/ABB[7]
Horizont
2020 – rámcový program pre výskum a inovácie (2014 – 2020)
15.
Vzdelávanie a kultúra
1.3.        Druh návrhu/iniciatívy
¨ Návrh/iniciatíva
sa týka novej akcie
¨ Návrh/iniciatíva sa
týka novej akcie, ktorá nadväzuje na pilotný projekt/prípravnú akciu[8]
X Návrh/iniciatíva sa týka predĺženia
trvania existujúcej akcie
¨ Návrh/iniciatíva sa
týka akcie presmerovanej na novú akciu
1.4.        Ciele
1.4.1.     Viacročné strategické
ciele Komisie, ktoré sú predmetom návrhu/iniciatívy
Hlavným
všeobecným poslaním EIT na roky 2014 – 2020 je prispievať k
udržateľnému európskemu hospodárskemu rastu a konkurencieschopnosti
posilňovaním inovačnej kapacity členských štátov a Únie. Túto
činnosť bude uskutočňovať prostredníctvom
presadzovania a integrácie vysokoškolského vzdelávania, výskumu a inovácie
na najvyššej úrovni. Po počiatočnom období sa má dlhodobá stratégia
EIT stanoviť v strategickom inovačnom programe (SIP), ktorý má
prijať Európsky parlament a Rada na základe návrhu Komisie. SIP vychádza z
verzie, ktorú predložila Komisii správna rada EIT v júni 2011. SIP je politický
dokument, v ktorom sa vytyčujú prioritné oblasti EIT pre budúcnosť
vrátane prehľadu plánovaných činností na obdobie siedmich rokov,
predovšetkým prioritných oblastí pre znalostné a inovačné spoločenstvá
EIT (ZIS), a ich výberu a vymenovania.
V
období rokov 2014 – 2020 sa EIT stane kľúčovým hráčom programu
Horizont 2020, rámcového programu pre výskum a inovácie, z ktorého dostane
finančný príspevok vo výške 3,182 230 mld. EUR (v bežných cenách), ako sa
stanovuje v článku 6 ods. 3 nariadenia Európskeho parlamentu
a Rady (EÚ) č. XX/XXXX, ktorým sa ustanovuje program Horizont 2020,
rámcový program pre výskum a inovácie z XXX. Program Horizont 2020 je
založený na týchto troch doplnkových a vzájomne prepojených pilieroch:
Excelentnosť vo vede; Riešenie spoločenských výzev; Budovanie
popredného postavenia v priemysle a Konkurenčné rámce. EIT bude
prispievať hlavne k pilieru „Riešenie spoločenských výzev“
prostredníctvom svojich inovačných činností a integrácie vedomostného
trojuholníka. Vzhľadom na jeho integrovaný prierezový charakter sa však
bude vyvíjať úsilie aj na dosiahnutie súčinnosti s ostatnými
piliermi, najmä s pilierom „konkurencieschopnosť“.
Prvá
suma rozpočtových prostriedkov vo výške 1 493 mil. EUR bude Európskemu
inovačnému a technologickému inštitútu pridelená na činnosti
podľa hlavy XVII Zmluvy o fungovaní Európskej únie. Druhá suma
rozpočtových prostriedkov vo výške do 1 689 mil. EUR bude pridelená, s
výhradou preskúmania stanoveného v článku 26 ods. 1 nariadenia Európskeho
parlamentu a Rady, ktorým sa ustanovuje program Horizont 2020. Táto
dodatočná suma bude poskytnutá na pomernom základe, ako je stanovené v
prílohe II, zo sumy určenej na osobitný cieľ „Vedúce postavenie v
oblasti podporných a priemyselných technológií“ v rámci priority Budovanie
popredného postavenia v priemysle stanovenej v odseku 2 písm. b) a zo sumy
určenej na prioritu zameranú na spoločenské výzvy, ktorá je stanovená
v odseku 2 písm. c).
Toto
financovanie poskytnuté v dvoch viacročných prídeloch sa bude vzťahovať
na:
–        pokiaľ
ide o prvú pridelenú sumu rozpočtových prostriedkov, na ďalší
rozvoj terajších znalostných a inovačných spoločenstiev (ďalej
len „ZIS“) a na počiatočné finančné zdroje potrebné na
odštartovanie druhej vlny zahŕňajúcej vytvorenie troch nových ZIS,
–        pokiaľ
ide o druhú pridelenú sumu rozpočtových prostriedkov, na ďalší
rozvoj ZIS, ktoré už boli vytvorené a na počiatočné finančné
zdroje potrebné na odštartovanie tretej vlny zahŕňajúcej vytvorenie
troch nových ZIS.
Finančný
príspevok EIT je založený na výdavkoch potrebných na konsolidáciu existujúcich
troch ZIS (približne 1 691 mil. EUR – 53,15 % celkového rozpočtu EIT), na
postupné vybudovanie nových ZIS v roku 2014 (1 012 mil. EUR – 31,81 %
celkového rozpočtu EIT) a v roku 2018 (259,75 mil. EUR – 8,16 %
celkového rozpočtu EIT), na činnosti v oblasti šírenia
poznatkov a ďalších informácií (141 762 mil. EUR – 4,45 % celkového
rozpočtu EIT) a na administratívne výdavky (77 mil. EUR – 2,42 %
celkového rozpočtu EIT).
Plánovaný
rozpočet EIT pre ZIS v priebehu obdobia 2014 – 2020, ktorý zodpovedá
25 % rozpočtu ZIS (činnosti s pridanou hodnotou ZIS) sa rovná
sume 2 963,506 mil. EUR (93,13 % celkového rozpočtu EIT na roky 2014
– 2020). Predpokladá sa, že ZIS zmobilizujú ďalší 8,890 mld. EUR
z iných verejných a súkromných zdrojov (pákový efekt)
Príspevok
partnerov ZIS nepredstavuje klasickú požiadavku na „spolufinancovanie“ grantu,
ale je predpokladom minimálnej úrovne zapojenia existujúcich organizácií
a ich finančného záväzku voči ZIS. Tento prístup zdola nahor: a)
zaručuje pevné odhodlanie zo strany partnerov ZIS, b) podnecuje investície
a c) stimuluje štrukturálne a organizačné zmeny medzi partnermi ZIS
a mimo ZIS.
1.4.2.     Konkrétne ciele a príslušné
činnosti v rámci ABM/ABB
Konkrétne ciele
Ako
sa stanovuje v nariadení Európskeho parlamentu a Rady (EÚ) č.
XXX, ktorým sa ustanovuje Horizont 2020, rámcový program pre výskum
a inovácie, cieľom EIT je prekonať roztrieštenosť
európskeho inovačného priestoru a zvýšiť príťažlivosť
Európy ako miesta voľby pre najväčšie talenty
a podnikateľov na najvyššej úrovni.
Tento
cieľ sa bude plniť prostredníctvom týchto osobitných cieľov
a výstupov:
–        konsolidovať
tri existujúce ZIS prostredníctvom posilňovania ich rastu, vplyvu
a udržateľnosti,
–        postupne
budovať nové ZIS,
–        zvýšiť
vplyv EIT prostredníctvom spoločného využívania znalostí, šírenia
výsledkov, informačnej činnosti a medzinárodnej orientácie.
V tejto
súvislosti bude EIT prispievať k ich dosiahnutiu prostredníctvom
týchto operačných cieľov:
–        Integrovať
znalostný trojuholník (pozostávajúci z výskumu, inovácie a vzdelávania) s
cieľom vytvárať hospodárske a spoločenské hodnoty a
zvyšovať návratnosť z vyšších úrovní súčinnosti a spolupráce.
–        Zvyšovať
príťažlivosť a komerčný význam možností postgraduálneho
vzdelávania s cieľom prilákať, rozvíjať a zachovávať
príslušné zručnosti v celej EÚ.
–        Využívať
nedostatočne využívaný potenciál silných stránok výskumu EÚ s cieľom
dosiahnuť vyššiu návratnosť na trhu s výrobkami a na trhu práce.
–        Rozvíjať
účinné prepojenia v oblasti spolupráce medzi centrami excelentnosti s
cieľom vytvárať rozhodujúci objem na účely vyspelých inovácií a
vzdelávania.
–        Podporovať
vývoj inovačných výrobkov a postupov v prípadoch, keď trhové
nedostatky vedú k neoptimálnej ponuke.
–        Posilňovať
kapacitu pre podnikanie v celej EÚ s cieľom vytvárať novú
podnikateľskú činnosť a v zvýšenej miere realizovať
potenciálnu hodnotu výstupov z oblasti výskumu a vzdelávania.
–        posilniť
existujúce a potenciálne centrá excelentnosti v oblasti výskumu, inovácie a
vzdelávania v EÚ s cieľom vytvárať globálne konkurencieschopné centrá
činnosti, ktoré majú celosvetovú povesť, pokiaľ ide o
excelentnosť,
–        zameriavať
sa na nerovnosti v inovačnej kapacite v celej EÚ prostredníctvom
rozvíjania a spoločného využívania znalostí o návratnosti pre nové modely
inovačných postupov a riadenia.
Príslušné činnosti v rámci ABM/ABB
15.
– Vzdelávanie a kultúra – Európsky inovačný a technologický inštitút
1.4.3.     Očakávané výsledky a
vplyv
Uveďte, aký vplyv
by mal mať návrh/iniciatíva na príjemcov/cieľové skupiny.
Návrh má prispievať k zvýšeniu úrovne inovácií a
výskumu. Bude zlepšovať celkovú účinnosť inovačných úsilí
zameraním sa na roztrieštenosť a dosiahnutie rozhodujúceho objemu. Okrem
toho bude vytvárať hodnotu prostredníctvom využívania existujúceho výskumu
a posilňovania jeho trhového významu ako aj prostredníctvom zlepšení na
strane ponuky v inovačnom procese. Silným prvkom činnosti EIT má
byť podnecovanie zmien v poskytovaní vysokoškolského vzdelávania v EÚ,
predovšetkým prostredníctvom značky kvality EIT pre postgraduálne
vzdelávanie. Toto bude mať pozitívny vplyv na poskytovanie
cezhraničného vzdelávania a na zlepšenie prístupu k príslušným kurzom.
V dôsledku multidisciplinárneho a prierezového prístupu
prijatého v rámci ZIS sa odvetvia, do ktorých prioritné oblasti EIT patria,
budú potenciálne zapájať do činnosti EIT. Územné vplyvy EIT budú
pravdepodobne závažné. Regióny, v ktorých sídlia spoločne využívané
centrá, budú mať príležitosť ťažiť z prínosov dosiahnutých
vďaka úsporám v dôsledku aglomerácie a využitiu pozitívnych
vonkajších vplyvov. Tieto možnosti sa rozvinú, ak sa nadviaže tesná spolupráca
medzi partnermi ZIS v regiónoch a orgánmi a organizáciami zapojenými do
navrhovania a predkladania regionálnych inovačných stratégií.
Pracovný dokument útvarov Komisie o posúdení vplyvu EIT
(IA), ktorý sprevádza tento legislatívny návrh, obsahuje podrobnejšie
informácie.
1.4.4.     Ukazovatele výsledkov a vplyvu
Uveďte
ukazovatele, pomocou ktorých je možné sledovať uskutočňovanie
návrhu/iniciatívy.
V nariadení Európskeho parlamentu a Rady (EÚ)
č. XXX, ktorým sa ustanovuje program Horizont 2020, je stanovený súbor
ukazovateľov, na základe ktorých sa posúdi plnenie osobitných cieľov
EIT. Na účely doplnenia tohto súboru ukazovateľov sa bude plnenie
operačných cieľov EIT posudzovať pomocou tohto súboru
ukazovateľov:
 Integrovať vedomostný trojuholník (pozostávajúci z výskumu, inovácie a vzdelávania) s cieľom vytvárať hospodárske a spoločenské hodnoty a zvyšovať návratnosť z vyšších úrovní súčinnosti a spolupráce. Posilniť existujúce a potenciálne centrá excelentnosti v oblasti výskumu, inovácie a vzdelávania v EÚ s cieľom vytvárať globálne konkurencieschopné centrá činnosti, ktoré majú celosvetovú povesť, pokiaľ ide o excelentnosť. Využívať nedostatočne využívaný potenciál silných stránok výskumu EÚ s cieľom dosiahnuť vyššiu návratnosť na trhu s výrobkami a na trhu práce. || –                 540 organizácií spomedzi univerzít, podnikov a výskumných inštitúcií úzko spolupracujúcich v rámci integrovaných ZIS, –                 80 ďalších organizácií, ktoré sa pripoja k už ustanoveným ZIS, –                 9 dohôd o správe a využívaní duševného vlastníctva v rámci ZIS, –                 8,890 mld. EUR získaných z iných zdrojov ako z finančných zdrojov EIT, ktoré zodpovedajú financovaniu vo výške 75 % celkového rozpočtu ZIS (pákový efekt verejných a súkromných zdrojov),
 Zvyšovať príťažlivosť a komerčný význam možností postgraduálneho vzdelávania s cieľom prilákať, rozvíjať a zachovávať príslušné zručnosti v celej EÚ. || –                 vypracovalo sa 25 učebných osnov zameraných na podnikanie, –                 zorganizovalo sa 85 modulov vzdelávania a odbornej prípravy vrátane titulov s označením EIT.
 Rozvíjať účinné prepojenia v oblasti spolupráce medzi centrami excelentnosti s cieľom vytvárať rozhodujúci objem na účely vyspelých inovácií a vzdelávania. || –               3 ZIS v štádiu úplného fungovania, 3 v štádiu rozvoja a 3 v štádiu uvedenia do prevádzky/rozvoja. –               zriadilo sa 45 spoločne využívaných centier ZIS umožňujúcich osobnú spoluprácu.
 Podporovať vývoj inovačných výrobkov a postupov v prípadoch, keď trhové nedostatky vedú k neoptimálnej ponuke. || –               600 začínajúcich a osamostatnených firiem, ktoré vytvorili študenti/výskumní pracovníci/profesori ZIS; –               6 000 inovácií v existujúcich podnikoch, ktoré vytvorili študenti/výskumní pracovníci/profesori ZIS; –               3 000 licencií a poradenských služieb.
 Posilňovať kapacitu pre podnikanie v celej EÚ s cieľom vytvárať novú podnikateľskú činnosť a v zvýšenej miere realizovať potenciálnu hodnotu výstupov z oblasti výskumu a vzdelávania. || –          10 000 študentov v magisterského štúdia EIT, –                    10 000 študentov doktorandského štúdia EIT, –                    20 000 študentov a učiteľov sa vzdelávalo v podnikateľských kurzoch bez udelenia titulu, –                    100 % študentov, ktorým bol udelený titul, sa zapojilo do projektov geografickej mobility a mobility medzi akademickou obcou a podnikmi, –                    25 % učiteľov sa zapojilo do projektov medzinárodnej mobility alebo mobility medzi akademickou obcou a podnikmi, –                    najmenej 25 % študentov a učiteľov by sa malo získať v medzinárodnom meradle.
 Zameriavať sa na nerovnosti v inovačnej kapacite v celej EÚ prostredníctvom rozvíjania a spoločného využívania znalostí o návratnosti pre nové modely inovačných postupov a riadenia || –                     600 organizácií, ktoré sa na činnosti ZIS nezúčastňujú, malo úžitok z činností EIT zameraných na šírenie poznatkov a ďalších informácií, –                     EIT/ZIS zorganizovali 40 podujatí zameraných na najlepšie postupy, –                     2 500 jednotlivcov využívalo najlepšie postupy ZIS prostredníctvom štipendijných programov.
1.5.        Dôvody návrhu/iniciatívy
1.5.1.     Potreby, ktoré sa majú
uspokojiť v krátkodobom alebo dlhodobom horizonte
–
Konsolidovať tri existujúce ZIS[9] podporovaním ich rastu, vplyvu a udržateľnosti.
–
Postupne sa zameriavať na rozvoj nových ZIS zabezpečením ich výberu a vytvorenia. Plánuje sa rozšíriť
počet ZIS o tri nové ZIS v roku 2014 a o ďalšie tri v roku 2018.
–
Zvýšiť vplyv EIT prostredníctvom
spoločného využívania znalostí, šírenia výsledkov, informačnej
činnosti a medzinárodnej orientácie. EIT na
základe skúseností excelentných ZIS zabezpečí prostredníctvom cielených
opatrení v oblasti šírenia a spoločného využívania znalostí, aby sa tieto
skúsenosti využívali mimo rámca ZIS, a tým podporí plodný proces vzájomného
učenia sa a rýchlejšieho preberania nových inovačných modelov v celej
Únii a vo všetkých jej členských štátoch.
1.5.2.     Prínos zapojenia Európskej
únie
EIT výslovne
spája úplný inovačný cyklus od vzdelávania a vytvárania znalostí po
inovačné prístupy v nových a existujúcich podnikoch. Jeho prístup
predstavuje niekoľko prvkov, prostredníctvom ktorých prináša skutočnú
pridanú hodnotu na úrovni EÚ:
·
Prekonávanie roztrieštenosti prostredníctvom dlhodobých integrovaných partnerstiev a dosiahnutie
rozhodujúceho objemu prostredníctvom európskeho rozmeru EIT. EIT, ktorý sa
opiera o existujúce iniciatívy v oblasti spolupráce, posúva vybrané partnerstvá
v ZIS na trvalejšiu a strategickejšiu úroveň. ZIS umožňujú partnerom
na svetovej úrovni, aby sa zjednotili v nových konfiguráciách, optimalizovali
existujúce zdroje, získali prístup k novým podnikateľským možnostiam
prostredníctvom nových hodnotových reťazcov, ktoré sa zameriavajú na
rizikovejšie, rozsiahlejšie výzvy. Navyše, aj keď existuje značný
počet centier excelentnosti vo všetkých členských štátoch EÚ,
individuálne často nedosahujú rozhodujúci objem potrebný pre celosvetovú
hospodársku súťaž. Spoločne využívané centrá ZIS poskytujú silným
miestnym aktérom možnosť úzkeho prepojenia s ostatnými excelentnými
partnermi v rámci celkového strategického rámca, ktorý ZIS ako celok poskytuje,
čím im umožňujú, aby pôsobili a aby boli uznávaní na celosvetovej
úrovni.
·
Zvyšovanie vplyvu investícií na vzdelanie,
výskum a inovácie a overovanie nových spôsobov riadenia inovácií: EIT pôsobí ako katalyzátor, ktorý pridáva hodnotu existujúcej základni
výskumu prostredníctvom urýchľovania prijímania a využívania technológií a
výsledkov výskumu. Inovačné činnosti zasa prispievajú k
zosúlaďovaniu a stimulovaniu investícií do výskumu a k tomu, aby sa v
činnostiach v oblasti vzdelávania a odbornej prípravy viac
zohľadňovali potreby podnikov. Na tomto základe možno rozvinúť
účinný a vysoko interaktívny proces. Na tento účel disponuje EIT
značným stupňom pružnosti pri overovaní nových modelov inovácií,
čo umožňuje skutočnú diferenciáciu v riadení ZIS a financovaní
modelov ZIS a rýchlu adaptáciu v záujme lepšieho zvládnutia nových možností v
príslušných oblastiach.
·
Venovanie pozornosti talentom
v zahraničí a podpora podnikania prostredníctvom integrácie
vedomostného trojuholníka: EIT podporuje inováciu
orientovanú na ľudí; študenti, výskumní pracovníci a podnikatelia sú
stredobodom jeho úsilí. EIT poskytuje nové kariérne možnosti spájajúce
akademickú obec so súkromným sektorom a inovačné programy profesijného
rozvoja. Označovanie magisterských a doktorandských programov ZIS
značkou EIT prispeje k vytvoreniu medzinárodne uznávanej značky
excelentnosti, ktorá pomôže prilákať talenty z Európy a zo
zahraničia. Podnikanie sa podporuje prostredníctvom novej generácie
študentov na svetovej úrovni vyzbrojených znalosťami a postojmi
umožňujúcimi premieňať myšlienky na nové podnikateľské
príležitosti a prispievať k účinnému využívaniu znalostí a k
dosiahnutiu návratnosti investícií zo strany firiem.
1.5.3.     Poznatky získané z podobných
skúseností v minulosti
EIT úspešne
ukončilo svoju počiatočnú fázu, ktorá bola zameraná na
vybudovanie rozhodovacej a výkonnej funkcie EIT – správnej rady
a vedenia – ako aj operačnej zložky, ktorú tvoria znalostné
a informačné spoločenstvá (ZIS).
Podrobnejšie
informácie sú k dispozícii v „Návrhu Rozhodnutia Európskeho parlamentu
a Rady o strategickom inovačnom programe EIT“.
Pokiaľ
ide o finančné hľadisko, z počiatočnej fázy
zriaďovania ZIS vyplývajú tieto hlavné ponaučenia:
·
Model financovania EIT, ktorý sa opiera o
spoločné silné stránky a zdroje existujúcich excelentných organizácií,
pričom financovanie EIT pôsobí ako katalyzátor s cieľom
mobilizovať a spájať doplnkové finančné zdroje širokej škály
verejných a súkromných partnerov, sa javí ako vhodný. Preto sa financovanie EIT
plánuje len na „činnosti s pridanou hodnotou ZIS“, predovšetkým na
projekty ZIS v oblasti vzdelávania, podnikania a vytvárania podnikov, ktoré
navýšia investície do zavedených činností (napríklad existujúcich
výskumných projektov).
·
ZIS prechádzajú rôznymi fázami vývoja, ktoré sa
vyznačujú rozdielnymi charakteristikami, pokiaľ ide o hodnotu ich
celkových rozpočtov. Ich potreba financovania a absorpčná kapacita je
na samotnom začiatku, počas prípravnej fázy, relatívne obmedzená, ale
v priebehu ďalších rokov sa značne rozvíja. Pätnásťročný
časový rámec ZIS zahŕňa tieto fázy:
–
„prípravná“ fáza v trvaní 2 rokov: je to doba
potrebná na to, aby sa ZIS zorganizovalo, ustanovilo potrebné finančné a
právne štruktúry a prijalo kľúčových zamestnancov. Počas tohto
obdobia sa z príspevku EIT zabezpečí v priemere 35 % rozpočtu
jednotlivých ZIS, čo zodpovedá sume 28 mil. EUR;
–
fáza „rozvoja“ v trvaní 3 rokov: predpokladá sa, že
ZIS už bolo zriadené a začína vykonávať svoje hlavné činnosti,
avšak ešte vždy sa dynamicky rozširuje z hľadiska rozsahu činností a
počtu partnerov. Počas tohto obdobia sa z príspevku EIT
zabezpečí v priemere 26 % rozpočtu jednotlivých ZIS, čo
zodpovedá sume 154,7 mil. EUR;
–
fáza „úplného fungovania“ v trvaní 6 rokov: ZIS má
stabilnú štruktúru s jasne vymedzeným rozsahom činností. Počas tohto
obdobia sa z príspevku EIT zabezpečí v priemere 25 % rozpočtu
jednotlivých ZIS, čo zodpovedá sume 475,5 mil. EUR;
–
fáza „dosiahnutia udržateľnosti“ v trvaní 4
rokov: činnosti ZIS sú podobné činnostiam vo fáze úplného fungovania,
avšak príspevok EIT sa bude postupne znižovať, čo vyžaduje, aby si
ZIS zabezpečilo iné zdroje príjmov. Počas tohto obdobia sa z
príspevku EIT zabezpečí v priemere 22 % rozpočtu jednotlivých ZIS,
čo zodpovedá sume 258 mil. EUR;
1.5.4.     Zlučiteľnosť a
možná synergia s inými finančnými nástrojmi
Vzájomným vzťahom medzi výskumom, inováciou a vzdelávaním sa
dostáva čoraz väčšieho uznania v rámci iniciatív a programov EÚ.
Existuje tu veľký potenciál pre vzájomne sa dopĺňajúce akcie a
strategický rámec, ktorý poskytuje program Horizont 2020, bude aj
naďalej zabezpečovať, aby sa tieto súčinnosti lepšie
využívali.
EIT bude dôsledne prispievať k cieľom stanoveným v programe
Horizont 2020, najmä prostredníctvom riešenia spoločenských výzev
spôsobom, ktorý dopĺňa ostatné iniciatívy v týchto oblastiach. EIT
bude týmto významne prispievať k presadzovaniu rámcových podmienok, ktoré
sú potrebné na realizáciu inovačného potenciálu výskumu EÚ a na
presadzovanie dokončenia európskeho výskumného priestoru (ERA).
EIT okrem toho prináša plnohodnotný rozmer vzdelávania do politiky EÚ v
oblasti výskumu a inovácie. Prostredníctvom inovačného
podnikateľského vzdelávania hrá dôležitú preklenovaciu úlohu medzi
výskumným a inovačným rámcom a vzdelávacími politikami a programami a
zabezpečuje kontinuitu a dlhodobý inštitucionálny záväzok potrebný na
zavádzanie udržateľných zmien do vysokoškolského vzdelávania.
Existujú okrem toho možnosti vzájomne sa dopĺňajúcej
interakcie s kohéznou politikou Únie prostredníctvom riešenia prepojení
medzi miestnymi a globálnymi stránkami inovácie. Spoločne využívané centrá
umožňujú cezhraničnú spoluprácu v rámci sietí ZIS aj mimo nich
a sú vhodne umiestnené, pokiaľ ide o získavanie kapitálu a prínosov z
rôznych schém financovania z ich príslušných regiónov.
Hoci sa možnosti, pokiaľ ide o súčinnosť, líšia v závislosti
od tematickej oblasti ZIS, zdá sa, že celý rad iniciatív a programov na úrovni
EÚ poskytuje predovšetkým výhody vyplývajúce zo spolupráce a koordinácie.
Iniciatívy v rámci spoločného programovania – kľúčový nástroj na riešenie problému roztrieštenosti
výskumu – by mali zabezpečovať základ celoeurópskej výskumnej
základne ZIS. ZIS môžu zasa urýchliť a podporiť využívanie
excelentného verejného výskumu, ktorý iniciatívy spoločného programovania
zjednocujú, čím sa umožní riešenie roztrieštenosti v inováciách.
Spoločné technologické iniciatívy (STI) a novovytvorené verejné a
súkromné partnerstvá poskytujú platformy na presadzovanie rozsiahleho
výskumu, ktorého hybnou silou je priemysel, a posilňujú vývoj dôležitých
technológií. ZIS môžu pomôcť a pôsobiť ako katalyzátor týchto
veľkých investícií do výskumu s cieľom podnietiť transfer
technológií a komercializáciu a v rámci existujúcich podnikov vytvárať
nové spoločné podniky prostredníctvom najväčších podnikateľských
talentov. Prostredníctvom prístupu vedomostného trojuholníka bude EIT
dopĺňať investície Európskej rady pre výskum (ERC) do výskumu na
hraniciach poznania na svetovej úrovni prostredníctvom zamerania sa na celý
inovačný reťazec od myšlienok po uplatňovanie a využívanie a poskytne
ďalšie príležitosti v oblasti inovácie a orientácie na podnikanie
výskumným pracovníkom v programe Marie Curie a všetkým študentom v
rámci programu Erasmus.
Pripravované európske partnerstvá v oblasti inovácií poskytnú
celkové rámce s cieľom umožniť zosúladenie a súčinnosť
medzi existujúcim výskumom orientovaným na ponuku a dopyt a nástrojmi a
politikami v oblasti inovácie. Pokiaľ ide o interakcie s európskymi
partnerstvami v oblasti inovácií, decentralizovaná povaha ZIS poskytuje
štruktúrovanú sieť odborníkov z praxe, ktorí sú primerane prispôsobení,
aby mohli určovať rámcové podmienky a osvedčené postupy v
súvislosti s otázkami politiky, regulácie a normalizácie, ktoré majú vplyv v
danom sektore alebo výzve.
1.6.        Trvanie akcie a jej
finančného vplyvu
Návrh/iniciatíva s obmedzeným trvaním
–
X  Návrh/iniciatíva sú v platnosti od 1. 1. 2014 do
31. 12. 2020.
–
     Finančný vplyv trvá od 1. 1. 2014 do 31.
12. 2022
–
¨ Návrh/iniciatíva s neobmedzeným trvaním
–
¨ Finančný vplyv trvá od [DD. MM] RRRR do [DD. MM] RRRR
1.7.        Plánovaný spôsob hospodárenia[10]
Priame centralizované hospodárenie na úrovni Komisie
X Nepriame centralizované hospodárenie s
delegovaním úloh súvisiacich s plnením rozpočtu na:
–
¨  výkonné agentúry
–
X  subjekty zriadené Európskou úniou[11]
–
¨  národné verejnoprávne subjekty/subjekty poverené vykonávaním verejnej
služby
–
¨  osoby poverené realizáciou osobitných akcií podľa hlavy V Zmluvy
o Európskej únii a určené v príslušnom základnom akte v zmysle
článku 49 nariadenia o rozpočtových pravidlách
¨ Zdieľané hospodárenie s členskými štátmi
¨ Decentralizované hospodárenie s tretími krajinami
¨ Spoločné hospodárenie s medzinárodnými organizáciami (uveďte)
2.           OPATRENIA V OBLASTI RIADENIA
Zjednodušenie a pružnosť sa považujú
za rozhodujúce pre úspech EIT a pre zapojenie podnikateľskej komunity.
Po počiatočnom období má EIT ešte vždy dostatok priestoru, aby
v plnom rozsahu využil svoju pružnosť a dosiahol tak ďalšie
zjednodušenie.
Zjednodušenie uplatnené zodpovedným spôsobom
je pre EIT nevyhnutné v záujme dosiahnutia efektívnych výsledkov a presadzovania
významných objavov v oblasti inovácií. EIT považuje zjednodušenie za
dynamický proces zakotvený do činnosti EIT a za neoddeliteľnú
súčasť svojej podpornej funkcie vo vzťahu k ZIS.
S týmto cieľom sa EIT bude snažiť o úpravu, zdokonalenie
a racionalizáciu svojich vnútorných postupov a neustále sa bude
usilovať o zjednodušené prístupy, ktoré môžu pomôcť ZIS
zvládnuť nové vznikajúce potreby a posilniť ich vplyv.
Operačné zjednodušenie:
Prostredníctvom testovania a skúsenosti
ZIS predloží EIT program zjednodušenia v kľúčových
oblastiach vrátane referenčných hodnôt na posúdenie pokroku
a predloží správu Komisii o svojom pokroku v oblasti
implementácie prostredníctvom trojročného pracovného programu.
Komisia bude dôsledne monitorovať
schopnosť EIT vypracovať čo najjednoduchšie dohody
a zásady, pokiaľ ide o financovanie a riadenie
činností ZIS na základe vlastného programu zjednodušenia EIT.
Zjednodušenie vo finančnej oblasti:
Pretože jedným z cieľov EIT je
umožniť účasť súkromného sektora, rozpočtové pravidlá EIT[12], ktoré sú založené na rámcovom
nariadení o rozpočtových pravidlách s osobitnými výnimkami,
ktoré udelila Komisia, musia odrážať jeho ciele a potrebu
dostatočnej operačnej pružnosti, aby bol príťažlivý pre svojich partnerov
z oblasti podnikania, výskumu a akademickej obce.
Na druhej strane, ako sa stanovuje
v článku 1 nariadenia, ktorým sa ustanovujú pravidlá účasti
a šírenia výsledkov v rámci programu Horizont 2020, bude sa
vyžadovať, aby sa v pravidlách, ktoré sa odchyľujú od pravidiel stanovených
v tomto nariadení alebo v nariadení (EÚ č. XX/2012 (nariadenie
o rozpočtových pravidlách), v prípade potreby
zohľadňovali ustanovenia nariadenia o EIT a osobitné
potreby EIT. (napríklad výzva na určenie a výber nových vĺn ZIS
namiesto výzvy na predloženie návrhov).
S cieľom dosiahnuť cieľ
zjednodušenia, sa do procesu riadenia grantov zavedie niekoľko opatrení
v súlade so zjednodušením pravidiel financovania, ktoré sa navrhuje
v rámci programu Horizont 2020. Zabezpečí sa to prostredníctvom:
·
zjednodušenej úhrady skutočných priamych
nákladov v rámci širšej akceptácie obvyklých účtovných postupov ZIS
vrátane oprávnenosti určitých daní a poplatkov,
·
možnosti využívania jednotkových nákladov na
zamestnancov (priemerné náklady na zamestnancov) v prípade ZIS, pre ktoré
je to ich obvyklý účtovný postup, a v prípade vlastníkov malých
a stredných podnikov, ktorí nedostávajú mzdu,
·
zjednodušenia zaznamenávania pracovného času
zamestnancov prostredníctvom stanovenia jasného a jednoduchého súboru
minimálnych podmienok, najmä zrušenia povinnosti zaznamenávania pracovného
času v prípade zamestnancov, ktorí pracujú na plný pracovný úväzok
alebo na viac ako polovičný pracovný úväzok na projekte EÚ,
·
jednotnej sadzby úhrady pre všetky ZIS,
·
jednotnej paušálnej sadzby zahŕňajúcej
nepriame náklady vo všeobecnosti,
·
systému jednotkových nákladov a paušálnych
sadzieb pre štipendiá,
·
stratégie kontroly, ako sa uvádza v oddiele
2.2.2, pričom dosiahnutím rovnováhy medzi dôverou a kontrolou sa bude
administratívne zaťaženie ZIS ešte viac znižovať,
·
v súlade s pravidlami účasti
navrhnutými v rámci programu Horizont 2020 môže byť hodnota vecných
príspevkov, ktoré poskytli ZIS tretie strany, oprávnená, čo predstavuje
závažnú zmenu v porovnaní so súčasnými pravidlami oprávnenosti
nákladov.
2.1.        Opatrenia týkajúce sa
kontroly a predkladania správ
Uveďte
časový interval a podmienky, ktoré sa vzťahujú na tieto
opatrenia.
Pravidlá monitorovania a predkladania správ sa ustanovia so
zreteľom na účinnosť a efektívnosť nákladov a na
základe získaných skúseností. Budú vychádzať z komplexnej, vhodne
načasovanej a zosúladenej stratégie s veľkým dôrazom na
výstupy, výsledky a vplyvy (pozri oddiel 1.4.4 tohto dokumentu).
MONITOROVANIE
Komisia posilnila svoje úsilie zamerané na podporu EIT pri zavádzaní spoľahlivého
a dôkladného systému monitorovania orientovaného na výsledky. Systém
monitorovania by mal potvrdiť nezávislosť EIT a autonómnosť
ZIS a ich zmluvných vzťahov. Systém monitorovania by mal zároveň
zabezpečovať úplnú zodpovednosť EIT a úplnú pružnosť
ZIS pri plnení ich plánov činnosti. Komisia bude spolupracovať
s EIT s cieľom hodnotiť dosiahnutý pokrok.
Monitorovanie EIT bude ustanovené na týchto štyroch úrovniach:
1. Monitorovanie ZIS na základe jeho jednotlivých cieľov a
kľúčových ukazovateľov výkonnosti stanovených v plánoch
činnosti ZIS. ZIS budú mať k dispozícii značný manévrovací
priestor (prístup zdola nahor) na vymedzenie svojich vnútorných stratégií a
organizácie ako aj na vymedzenie svojich činností a zmobilizovanie
potrebných zdrojov.
2. Monitorovanie všetkých ZIS zo strany EIT, ktoré sa bude
zameriavať na rad strategických cieľov EIT uvedených v hodnotiacej
tabuľke EIT zahŕňajúcej spoločný súbor ukazovateľov
pre všetky ZIS. Hodnotiaca tabuľka sa bude zameriavať na úspechy,
výstupy a vytváranie hospodárskeho a spoločenského vplyvu všetkých ZIS. V
hodnotiacej tabuľke EIT sa bude hodnotiť výkonnosť ZIS,
pokiaľ ide o plnenie konkrétnych cieľov. Okrem toho, ako sa navrhuje
v revízii právneho základu, EIT pred iniciovaním nových výzev uverejní kritériá
a postupy financovania, monitorovania a hodnotenia činností ZIS.
3. Monitorovanie vlastných činností EIT, v ktorom sa budú
spájať kvantitatívne a kvalitatívne ukazovatele v strednodobom
výhľade. Bude sa v ňom napríklad hodnotiť výkonnosť EIT pri
poskytovaní podpory ZIS, intenzita a pokrytie dosahu (počet podujatí
zameraných na osvedčené postupy), šírenie a medzinárodné činnosti a
vplyv EIT v širších programoch európskej politiky v oblasti inovácie, výskumu a
vzdelávania (napríklad % prijatia modelov odskúšaných EIT zo strany iných
iniciatív).
4. Monitorovanie a hodnotenie EIT ako inovačného inštitútu
EÚ v rámci programu Horizont 2020, ktoré bude vykonávať Komisia v
súlade s ustanoveniami nariadenia o EIT a ako sa uvádza
v článkoch 25 a 26 nariadenia Európskeho parlamentu a Rady
(EÚ) č. XXX o programe Horizont 2020 z XXX. Hodnotenia sa plánujú na rok
2016 (len EIT), rok 2017 (priebežné hodnotenie EIT ako súčasť
programu Horizont 2020) a rok 2023 (následné hodnotenie EIT ako súčasť
programu Horizont 2020). Okrem toho sa navrhuje, že Komisia môže
kedykoľvek vykonávať ďalšie hodnotenia tém alebo námetov
strategického významu. Súčinnosť činností plánovaných EIT s
ďalšími programami EÚ by sa mala zabezpečiť prostredníctvom
posúdenia trojročného pracovného programu EIT zo strany Komisie.
PREDKLADANIE SPRÁV
Pretože EIT je orgán Únie, ktorý dostáva dotáciu z rozpočtu
Európskej únie, z hľadiska finančného hospodárenia
a kontroly sa s EIT bude zaobchádzať ako s ostatnými
orgánmi zriadenými na základe Zmluvy, ktoré sa všeobecne uvádzajú ako agentúry
Únie. To znamená, že rozpočtový orgán musí počas ročného
rozpočtového postupu uplatňovať na EIT bod [17]
Medziinštitucionálnej dohody z XX/YY/201Z medzi Európskym parlamentom,
Radou a Komisiou o spolupráci v oblasti rozpočtu a o
riadnom finančnom hospodárení. Pokiaľ ide o predkladanie správ
o implementácii systému monitorovania:
·
V trojročnom pracovnom programe (TPP) EIT
sa stanovia príslušné priority a ciele v rámci strategických
cieľov EIT na nasledujúci rok (n+1). Pred konečným prijatím TPP by sa
mali uskutočniť konzultácie so ZIS o prioritách
a cieľoch s cieľom umožniť ich úplnú integráciu do
príslušných ročných plánov činnosti.
·
Do výročnej správy o činnosti za
predchádzajúci rok (n–1) sa zahrnú výsledky procesu monitorovania za rok n–1
a uvedie sa, akým spôsobom a v akom rozsahu sa dosiahli ciele.
Vo výročnej správe o činnosti by sa mali zohľadniť
správy ZIS o nákladoch a výkonnosti za predchádzajúci rok (n–1) ich činností.
Podmienky, pokiaľ ide o predkladanie správ ZIS, boli
stanovené v rámci rámcovej dohody o partnerstvách a ročných
dohôd o grantoch (predkladanie správ o výkonnosti a nákladoch).
Na druhej strane, v záujme zvýšenia účinnosti a efektívnosti
nákladov a na základe skúseností, ktoré získal EIT počas vykonávania
ročných dohôd o grantoch zo strany ZIS, do procesu riadenia grantov
sa zavedie niekoľko zjednodušujúcich opatrení, ktorých hlavným cieľom
je zníženie administratívneho zaťaženia ZIS a zvýšenie kvality
zhromažďovaných údajov. Na druhej strane, ako už bolo vysvetlené
v predchádzajúcom texte, prostredníctvom hodnotiacej tabuľky sa
zavedie spoločný súbor ukazovateľov pre všetky ZIS, s dôrazom na
dosiahnuté výsledky, výstupy a vyvíjanie ekonomického
a spoločenského vplyvu všetkých ZIS.
2.2.        Systémy riadenia a kontroly
2.2.1.     Zistené riziká
Berúc do úvahy jednoznačnú potrebu riadiť európsky
rozpočet efektívnym a účinným spôsobom a s cieľom
predchádzať podvodom a plytvaniu, EIT pri plnení rozpočtu
ustanoví systém vnútornej kontroly, ktorý poskytne primeranú záruku, že
chybovosť sa v priebehu viacročného výdavkového obdobia bude
pohybovať v rozpätí 2 – 5 % a v ideálnom prípade na úrovni
približne 3,5 %, ako sa navrhuje v nariadení, ktorým sa ustanovujú
pravidlá účasti a šírenia výsledkov v programe Horizont 2020, na
základe ktorého bude vytvorený systém vnútornej kontroly a stratégia
auditu.
Rámec vnútornej kontroly EIT bude vychádzať aj zo štandardov
vnútornej kontroly Komisie, vlastných postupov EIT, ex-ante kontrol 100 %
výdavkov deklarovaných ZIS a financovaných zo strany EIT, osvedčení o
audite, ex-ante osvedčovania metodík deklarovania nákladov, ex-post
auditov vykonaných na vzorke žiadostí, výsledkov projektov a externého
hodnotenia
Podľa článku 38 ods. 4 rozpočtových pravidiel EIT
povoľujúci úradník zavedie, v súlade so štandardmi prijatými správnou
radou na základe rovnakých štandardov stanovených Komisiou a s náležitým
zreteľom na riziká spojené s prostredím hospodárenia a povahou
financovanej akcie, organizačnú štruktúru a vnútorné systémy a postupy riadenia
a kontroly vhodné pre výkon povinností EIT.
Činnosť v oblasti riadenia rizika sa realizuje na ročnom
základe s cieľom zmierniť akékoľvek riziká spojené s vykonávaním
činností celého EIT. V tejto súvislosti by mal EIT pri ustanovovaní
rámca vnútornej kontroly zohľadniť riziká vykonávaných činností,
osobitné charakteristiky populácie a opakovaného výskytu príjemcov (v
súčasnosti 3 ZIS), interval udeľovania grantov (ročný)
a rozsah transakcií (pozri bod 1.5.3 o pätnásťročnom rámci
životnosti ZIS a o rôznych fázach vývoja) a predchádzať
akémukoľvek prekrývaniu sa financovania.
Ak sa vezme do úvahy, že prvé ročné granty boli udelené ZIS
v roku 2010, EIT ešte nemá k dispozícii výsledky chybovosti.
Počas vykonávania súčasných dohôd o grantoch však boli stanovené
tieto kategórie rizík:
–
chyby vyplývajúce zo zložitosti pravidiel,
–
chyby vyplývajúce z výkladu pravidiel,
–
dodržiavanie pravidiel oprávnenosti,
–
dostupnosť podporných dokumentov,
–
nesprávny výpočet nepriamych nákladov.
Zjednodušujúce opatrenia uvedené v predchádzajúcom texte tiež
prispejú k zlepšeniu a zníženiu chybovosti.
2.2.2.     Plánované metódy kontroly
Ako sa uvádza v článku 23 nariadenia XXX Európskeho
parlamentu a Rady (EÚ) č. o programe Horizont 2020, systém
kontroly ustanovený EIT poskytne dostatočnú záruku, pokiaľ ide
o dosiahnutie primeraného riadenia rizík týkajúcich sa účinnosti
a efektívnosti operácií, pričom zabezpečí zákonnosť
a správnosť základných transakcií a dosiahnutie rovnováhy medzi
dôverou a kontrolou. Ešte viac zníži administratívne zaťaženie ZIS.
Stratégia auditu ako súčasť systému kontroly, ktorý bude EIT
uplatňovať, bude založená na finančnom audite reprezentatívnej
vzorky výdavkov z celého rozpočtu EIT, najmä prostredníctvom
ročných grantov udeľovaných ZIS na ročnom základe. Táto
reprezentatívna vzorka sa môže doplniť výberom založeným na posúdení rizík
týkajúcich sa výdavkov počas predbežných kontrol 100 % žiadostí
a získané skúsenosti sa použijú v hodnotení kontrolného rámca
posudzovania rizika v súvislosti s implementáciou grantov. Audity
výdavkov sa budú vykonávať konzistentným spôsobom, v súlade so
zásadami hospodárnosti, účinnosti a efektívnosti.
Pokiaľ ide o rámec vnútornej kontroly EIT, EIT vypracoval
celkovú stratégiu vrátane štruktúry dohľadu, zameranú na vykonávanie postupov
vnútornej kontroly, ktoré podporia celý výdavkový cyklus. Vedúci pracovníci
zabezpečia, že správna rada oficiálne prijme túto celkovú stratégiu ako aj
iniciatívu v oblasti štandardizácie a zjednodušenia (SSI) a jej vykonávanie.
Iniciatíva v oblasti štandardizácie a zjednodušenia (SSI), ktorú
vykonáva EIT, sa riadi trojitým prístupom:
–
štandardizované plánovanie a pracovný program EIT;
–
prepojenie s riadením rizika;
–
vypracovanie štandardných prevádzkových postupov
(SOP).
Štandardné prevádzkové postupy (SOP) sú podrobné písomné pokyny na
dosiahnutie jednotnosti pri vykonávaní určitého procesu; tieto pokyny
obvykle zahŕňajú viac ako jednu úlohu alebo oblasť v rámci EIT,
útvaru, oddelenia alebo tímu.
V rámci zjednodušenia, so zameraním sa na výkonnosť a s cieľom
zvýšiť účinnosť a správnosť a znížiť akúkoľvek
možnú mieru chybovosti činností, ktoré vykonáva EIT a ktoré sa týkajú ZIS,
navrhne sa využívanie grantov vo forme paušálnych platieb, paušálnych sadzieb a
stupníc jednotkových nákladov v súlade s profilom činností, ktoré
realizujú ZIS, ako sa navrhuje v nariadení Európskeho parlamentu
a Rady (EÚ) č. XXX o programe Horizont 2020. Pokiaľ ide o
osvedčenia o audite finančných výkazov, ktoré majú
poskytovať ZIS a rôzni partneri a na základe ktorých audítori osvedčia
zákonnosť a zhodu súm vykazovaných vo finančných výkazoch, prah pre
také osvedčenia sa stanoví na úrovni vymedzenej v článku 28
nariadenia, v ktorom sa ustanovujú pravidlá účasti a šírenia
v rámci programu Horizont 2020. Pokiaľ ide o osvedčenia
o metodike a osvedčujúcich audítorov, všetky ustanovenia
vymedzené v tomto nariadení sa budú takisto uplatňovať.
2.3.        Opatrenia na predchádzanie
podvodom a nezrovnalostiam
2.3.1      Uveďte existujúce a
plánované opatrenia na predchádzanie podvodom a nezrovnalostiam a existujúce
a plánované opatrenia ochrany pred podvodmi a nezrovnalosťami.
Ako sa uvádza v článku 24 nariadenia Európskeho parlamentu
a Rady (EÚ) č. XXX o programe Horizont 2020 z XXX, prijme
EIT vhodné opatrenia, prostredníctvom ktorých zabezpečí ochranu
finančných záujmov Únie. Návrhy pre program Horizont 2020 sa podrobia
zabezpečeniu a ochrane proti podvodom a posúdeniu ich vplyvu.
Celkove by navrhované opatrenia mali mať kladný vplyv v boji proti
podvodom, najmä pokiaľ ide o väčší dôraz na audit založený na
riziku a posilnenie hodnotenia a kontroly.
EIT je odhodlaný bojovať proti podvodom vo všetkých etapách
procesu riadenia grantov a aj v rámci ostatných vykonávaných
činností. Vo všetkých rozhodnutiach prijatých EIT a vo všetkých
zmluvách uzavretých EIT sa výslovne stanovuje, že Európsky úrad pre boj proti
podvodom (OLAF) a Dvor audítorov môžu vykonávať kontroly na mieste vo
vzťahu k dokumentom všetkých dodávateľov a subdodávateľov,
ktorí dostali finančné prostriedky Únie, a to aj v priestoroch
konečných príjemcov, v súlade s postupmi ustanovenými
v nariadení rady (Euratom, ES) č. 2185/96 z 11. novembra 1996
o kontrolách a inšpekciách na mieste[13].
OLAF je oprávnený vykonávať vnútorné vyšetrovanie v EIT a správna
rada podpísala dohodu o pristúpení k Medziinštitucionálnej dohode z 25. mája
1999 medzi Európskym parlamentom, Radou a Komisiou, ktorá sa týka vyšetrovaní
Európskym úradom pre boj proti podvodom[14].
EIT tiež prijal rozhodnutie o podmienkach pre formálne vyšetrovania v
súvislosti s predchádzaním podvodom, podplácaniu a akejkoľvek nezákonnej
činnosti, ktorá poškodzuje záujmy Únie.
3.           ODHADOVANÝ FINANČNÝ VPLYV
NÁVRHU/INICIATÍVY
3.1.        Príslušné okruhy
viacročného finančného rámca a rozpočtové riadky výdavkov
·
Existujúce rozpočtové riadky
V poradí, v akom za sebou nasledujú okruhy
viacročného finančného rámca a rozpočtové riadky.
 Okruh viacročného finančného rámca || Rozpočtový riadok || Druh výdavkov || Príspevky
 Číslo 15.02.11 Európsky inovačný a technologický inštitút (EIT) || DRP/NRP ([15])   || krajín EZVO[16]   || kandidátskych krajín[17]   || tretích krajín || v zmysle článku 18 ods. 1 písm. aa) nariadenia o rozpočtových pravidlách
 1 || 15 02 11 01 „Riadiaca štruktúra“ 2008/2013 || DRP || ÁNO || NIE || NIE || NIE
 1 || 15 02 11 02 „Znalostné a inovačné spoločenstvá (ZIS) a ďalšie operačné činnosti“ 2008/2013 || NRP || ÁNO || NIE || NIE || NIE
·
     Požadované nové rozpočtové riadky
V poradí, v akom za
sebou nasledujú okruhy viacročného finančného rámca a rozpočtové
riadky.
 Okruh viacročného finančného rámca || Rozpočtový riadok || Druh výdavkov || Príspevky
   || DRP/NRP ([18])   || krajín EZVO[19]   || kandidátskych krajín[20]   || tretích krajín || v zmysle článku 18 ods. 1 písm. aa) nariadenia o rozpočtových pravidlách
   || 15 07 03 01 „Riadiaca štruktúra“ 2014/2020 || DRP || ÁNO || NIE || NIE || NIE
   || 15 07 03 02 „Znalostné a inovačné spoločenstvá (ZIS) a ďalšie operačné činnosti“ 2014/2020 || NRP || ÁNO || NIE || NIE || NIE
3.2.        Odhadovaný vplyv na výdavky
3.2.1.     Zhrnutie odhadovaného vplyvu
na výdavky
v mil. EUR (zaokrúhlené na 3 desatinné miesta)
 Okruh viacročného finančného rámca: || Číslo || 1 – Administratívne a prevádzkové výdavky EIT
 EIT ||   ||   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || Rok 2021 || Rok 2022 || SPOLU 2014-2022
 Hlava 1 - 15 07 03 01 „Riadiaca štruktúra“ 2014/2020 || Záväzky || (1a) || 5,837 || 6,386 || 7,949 || 8,108 || 8,730 || 8,905 || 9,083 ||   ||   || 54,998
 Platby || (2a) || 5,837 || 6,386 || 7,949 || 8,108 || 8,730 || 8,905 || 9,083 ||   ||   || 54,998
 Hlava 2 - 15 07 03 01 „Riadiaca štruktúra“ 2014/2020 || Záväzky || (1b) || 1,592 || 1,732 || 1,987 || 2,027 || 2,183 || 2,226 || 2,271 ||   ||   || 14,017
 Platby || (2b) || 1,592 || 1,732 || 1,987 || 2,027 || 2,183 || 2,226 || 2,271 ||   ||   || 14,017
 Hlava 3 - 15 07 03 02 „Znalostné a inovačné spoločenstvá (ZIS) a ďalšie operačné činnosti“ 2014/2020 || Záväzky || (1c) || 267,498 || 324,047 || 389,375 || 472,279 || 497,460 || 554,832 || 599,777 ||   ||   || 3105,268
 Platby || (2c) || 232,723 || 281,921 || 338,756 || 410,883 || 432,790 || 482,704 || 521,806 || 299,888 || 103,796 || 3105,267
 Rozpočtové prostriedky pre EIT SPOLU || Záväzky || =1a+1b+1c || 274,926 || 332,165 || 399,312 || 482,414 || 508,373 || 565,963 || 611,130 ||   ||   || 3174,283
 Platby ||   =2a+2b+2c || 240,151 || 290,039 || 348,693 || 421,018 || 443,703 || 493,835 || 533,159 || 299,888 || 103,796 || 3174,283
 Okruh viacročného finančného rámca: || 1 || „Administratívne výdavky GR EAC“
v mil. EUR (zaokrúhlené na 3 desatinné miesta)
v bežných cenách
   ||   ||   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || SPOLU 2014 – 2020
 GR: EAC ||
  Ľudské zdroje – Plán stavu zamestnancov - 15.01.05.01 || 0,472 || 0,481 || 0,491 || 0,501 || 0,511 || 0,521 || 0,531 || 3,507
  Ľudské zdroje – Plán stavu zamestnancov - 15.01.05.02 || 0,145 || 0,148 || 0,151 || 0,154 || 0,157 || 0,161 || 0,164 || 1,081
  Ostatné administratívne výdavky - 15.01.05.03 || 0,371 || 0,378 || 0,551 || 0,563 || 0,401 || 0,497 || 0,597 || 3,359
 GR EAC SPOLU ||   || 0,988 || 1,008 || 1,194 || 1,217 || 1,069 || 1,179 || 1,292 || 7,947
 Rozpočtové prostriedky OKRUHU 1 EAC viacročného finančného rámca SPOLU || (Záväzky spolu = platby spolu) || 0,988 || 1,008 || 1,194 || 1,217 || 1,069 || 1,179 || 1,292 || 7,947
v mil. EUR (zaokrúhlené na 3 desatinné miesta)
v bežných cenách
   ||   ||   || Rok 2014 || Rok 2015 || Rok 2016 || Rok 2017 || Rok 2018* || Rok 2019* || Rok 2020* || Rok 2021 || Rok 2022 || SPOLU 2014 – 2022
 Rozpočtové prostriedky OKRUHU 1 viacročného finančného rámca SPOLU || Záväzky || 275,914 || 333,173 || 400,505 || 483,632 || 509,442 || 567,142 || 612,422 ||   ||   || 3 182,230
 Platby || 241,139 || 291,047 || 349,887 || 422,236 || 444,772 || 495,014 || 534,451 || 299,888 || 103,796 || 3 182,230
* Pre roky 2018 – 2020 bude uvoľnená
ďalšia suma vo výške 1689,006 mil. EUR na pomernom základe
z rozpočtov pre spoločenské výzvy a vedúce postavenie v oblasti
podporných a priemyselných technológií. Táto suma je orientačná a podlieha
preskúmaniu stanovenému v článku 26 ods. 1 nariadenia (EÚ) č.
XX/XXX, ktorým sa ustanovuje program Horizont 2020.
3.2.2.     Odhadovaný vplyv na operačné rozpočtové prostriedky
–      ¨  Návrh/iniciatíva
si nevyžaduje použitie operačných rozpočtových prostriedkov
–      X  Návrh/iniciatíva si vyžaduje použitie operačných
rozpočtových prostriedkov, ako je uvedené v nasledujúcej tabuľke:
viazané rozpočtové prostriedky v mil. EUR
(zaokrúhlené na 3 desatinné miesta) v bežných cenách
 Uveďte ciele a výstupy   ò ||   ||   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || SPOLU 2014 - 2020 ||
 VÝSTUPY ||
 Druh výstupu[21]   || Priemerné náklady výstupu || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov spolu || Náklady spolu
 KONKRÉTNY CIEĽ č. 1[22] – Konsolidácia a podpora rastu a vplyvu existujúcich ZIS ||
 – Výstup || ZIS ||   || 3 || 256.89 || 3 || 281.83 || 3 || 284.49 || 3 || 313.77 || 3 || 214.31 || 3 || 183.36 || 3 || 156.70 || 21 || 1 691,346 ||
 Konkrétny cieľ č. 1 medzisúčet || 3 || 256.89 || 3 || 281.83 || 3 || 284.49 || 3 || 313.77 || 3 || 214.31 || 3 || 183.36 || 3 || 156.70 || 21 || 1 691,346 ||
 KONKRÉTNY CIEĽ č. 2 – Postupne sa zameriavať na rozvoj nových ZIS ||
 – Výstup || ZIS ||   ||   ||   || 3 || 25.98 || 3 || 82.81 || 3 || 135.98 || 3 || 232.61 || 3 || 260.17 || 3 || 274.87 || 18 || 1 012,410 ||
 – Výstup || ZIS ||   ||   ||   ||   ||   ||   ||   ||   ||   || 3 || 27.57 || 3 || 87.87 || 3 || 144.31 || 9 || 259,750 ||
 Konkrétny cieľ č. 2 medzisúčet ||   ||   || 3 || 25.98 || 3 || 82.81 || 3 || 135.98 || 6 || 260.18 || 6 || 348.04 || 6 || 419.17 || 27 || 1 272,160 ||
 KONKRÉTNY CIEĽ č. 3 – Zvýšiť vplyv ZIS prostredníctvom spoločného využívania znalostí, šírenia výsledkov, informačnej činnosti a medzinárodnej orientácie ||
 – Výstup ||   ||   ||   || 10.61 ||   || 16.24 ||   || 22.08 ||   || 22.52 ||   || 22.97 ||   || 23.43 ||   || 23.90 ||   || 141.762   ||
 Konkrétny cieľ č. 3 medzisúčet ||   || 10.61 ||   || 16.24 ||   || 22.08 ||   || 22.52 ||   || 22.97 ||   || 23.43 ||   || 23.90 ||   || 141.762 ||
 NÁKLADY SPOLU ||   || 267,50 ||   || 324,05 ||   || 389,38 ||   || 472,28 ||   || 497,465 ||   || 554,83 ||   || 599,78 ||   || 3 105,268 ||
3.2.3.     Odhadovaný vplyv na
rozpočtové prostriedky určené na ľudské zdroje EIT
3.2.3.1.  Zhrnutie
–
¨  Návrh/iniciatíva si nevyžaduje použitie administratívnych
rozpočtových prostriedkov
–
X  Návrh/iniciatíva si vyžaduje použitie
administratívnych rozpočtových prostriedkov, ako je uvedené v nasledujúcej
tabuľke:
v mil. EUR
(zaokrúhlené na 3 desatinné miesta) v bežných cenách
   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || SPOLU 2014 – 2020
 Úradníci EAC (trieda AD) Rozpočtová položka: 15 01 05 01 || 0,472 || 0,481 || 0,491 || 0,501 || 0,511 || 0,521 || 0,531 || 3,507
 Úradníci EAC (trieda AST) Rozpočtová položka: 15 01 05 01 || 0 || 0 || 0 || 0 || 0 || 0 || 0 || 0
 Zmluvní zamestnanci EAC Rozpočtová položka: 15 01 05 02 || 0,068 || 0,069 || 0,071 || 0,072 || 0,074 || 0,075 || 0,076 || 0,505
 Zmluvní zamestnanci EIT Rozpočtová položka: 15 07 03 01 || 1,358 || 1,386 || 1,413 || 1,441 || 1,470 || 1,500 || 1,530 || 10,098
 Dočasní zamestnanci EAC Rozpočtová položka: 15 01 05 01 || 5,121 || 5,224 || 5,469 || 5,864 || 6,419 || 6,547 || 6,678 || 41,322
 Vyslaní národní experti EAC Rozpočtová položka: 15 01 05 02 || 0,077 || 0,079 || 0,081 || 0,082 || 0,084 || 0,086 || 0,087 || 0,576
 Vyslaní národní experti EIT Rozpočtová položka: 15 07 03 01 || 0,387 || 0,395 || 0,484 || 0,493 || 0,503 || 0,513 || 0,523 || 3,299
 Príspevok na základe hostiteľskej dohody[23]   || -1,560 || -1,560 || 0 || 0 || 0 || 0 || 0 || -3,120
 SPOLU || 5,924 || 6,074 || 8,007 || 8,454 || 9,060 || 9,241 || 9,426 || 56,187
3.2.3.2.  Odhadované potreby
ľudských zdrojov
–
¨  Návrh/iniciatíva si nevyžaduje použitie ľudských zdrojov
–
X Návrh/iniciatíva si vyžaduje využitie
ľudských zdrojov, ako je uvedené v nasledujúcej tabuľke:
–
A) Ľudské zdroje EIT a GR EAC
odhady sa zaokrúhľujú na celé čísla (alebo
najviac na jedno desatinné miesto)
 ||   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020
  Plán pracovných miest (úradníci a dočasní zamestnanci) ||
 || XX 07 03 01 (sídlo a zastúpenia Komisie) ||   ||   ||   ||   ||   ||   ||   ||
 || 15 07 03 01 (delegácie) EIT || 63 || 63 || 65 || 67 || 70 || 70 || 70 ||
 || 15 01 05 01 (nepriamy výskum) || 3,5 || 3,5 || 3,5 || 3,5 || 3,5 || 3,5 || 3,5 ||
 || 10 01 05 01 (priamy výskum) ||   ||   ||   ||   ||   ||   ||   ||
 ||   ||   ||   ||   ||   ||   ||   ||   ||
 ||  Externí zamestnanci (ekvivalent plného pracovného času: FTE)[24]   ||
 || 15 07 03 01 (ZZ, PADZ, VNE, z celkového finančného krytia) ||   ||   ||   ||   ||   ||   ||   ||
 || XX 01 02 02 (ZZ, PADZ, PED, MZ a VNE v delegáciách) ||   ||   ||   ||   ||   ||   ||   ||
 || XX 01 04 yy[25]   || – sídlo[26]   ||   ||   ||   ||   ||   ||   ||   ||
 || – delegácia ||   ||   ||   ||   ||   ||   ||   ||
 || 15 01 05 02 (ZZ, PADZ, VNE – nepriamy výskum) || 2 || 2 || 2 || 2 || 2 || 2 || 2 ||
 || 10 01 05 02 (ZZ, PADZ, VNE – priamy výskum) ||   ||   ||   ||   ||   ||   ||   ||
 || Iné rozpočtové riadky (uveďte) ||   ||   ||   ||   ||   ||   ||   ||
 || SPOLU || 68,5 || 68,5 || 70,5 || 72,5 || 75,5 || 75,5 || 75,5 ||
Potreby ľudských zdrojov budú pokryté
úradníkmi GR EAC, ktorí už boli pridelení na riadenie akcie a/alebo boli
interne prerozdelení v rámci GR, a v prípade potreby budú doplnené
zdrojmi, ktoré sa môžu prideliť riadiacemu GR v rámci ročného postupu
prideľovania zdrojov v závislosti od rozpočtových obmedzení.
Opis úloh, ktoré sa
majú vykonať:
 Úradníci a dočasní zamestnanci GR EAC || – úlohy súvisiace s procesom prijímania rozpočtu EIT, a to najmä: návrh rozpočtu, prevody, – príprava stanoviska Komisie k návrhu trojročného pracovného programu EIT, – príprava stanoviska pozorovateľa Komisie na zasadnutiach správnej rady EIT, – príprava rozhodnutia Komisie o vymenovaní členov správnej rady EIT, – koordinácia a zosúladenie s ostatnými iniciatívami EÚ, najmä s programom Horizont 2020, – príprava stanoviska Komisie v platforme zainteresovaných strán EIT, – organizácia výročných stretnutí EIT-ZIS a útvarov Komisie, – príprava výzev na predkladanie návrhov nových ZIS, – monitorovanie a hodnotenie EIT, – zabezpečenie súladu titulov označených EIT s akciami uskutočnenými v kontexte priestoru vysokoškolského vzdelávania.
 Externí zamestnanci GR EAC || - príspevok k príprave stanoviska Komisie k trojročnému pracovnému programu EIT, - príspevok ku koordinácii a zosúladeniu s ostatnými iniciatívami EÚ, najmä s programom Horizont 2020, - príspevok stanoviska Komisie v platforme zainteresovaných strán, - príspevok k organizácii výročných stretnutí EIT-ZIS a útvarov Komisie, - príspevok k príprave výzev na predkladanie návrhov nových ZIS, – príspevok k zabezpečeniu súladu titulov s označením EIT s akciami, ktoré sa uskutočnili v kontexte priestoru vysokoškolského vzdelávania.
–
B) ľudské zdroje EIT
   ||   || 2014 || 2015 || 2016 || 2017 || 2018 || 2019 || 2020
 Plán pracovných miest EIT
 Dočasní zamestnanci || AD || 27 || 27 || 28 || 29 || 32 || 32 || 32
 AST || 11 || 11 || 11 || 12 || 12 || 12 || 12
 Plán pracovných miest  SPOLU ||   38 || 38 || 39 || 41 || 44 || 44 || 44
 Iní zamestnanci (v FTE)
 Zmluvní zamestnanci(ZZ) ||   || 20 || 20 || 20 || 20 || 20 || 20 || 20
 Vyslaní národní experti (VNE) ||   || 5 || 5 || 6 || 6 || 6 || 6 || 6
 Ostatní zamestnanci spolu ||   ||   ||   ||   ||   ||   ||   ||
 ZAMESTNANCI EIT SPOLU ||   || 63 || 63 || 65 || 67 || 70 || 70 || 70
Opis úloh, ktoré sa
majú vykonať:
 Dočasní zamestnanci EIT || – plnenie úloh v rámci rozpočtu EIT a programu zjednodušovania, – príprava nových vĺn v súvislosti s určením a výberom ZIS, – koordinácia a zosúladenie s ostatnými iniciatívami EÚ, najmä s programom Horizont 2020, – platforma zainteresovaných strán EIT, – organizácia zasadnutí a vypočutí EIT a ZIS, – konsolidácia existujúcich ZIS, – monitorovanie a hodnotenie EIT, – vplyv EIT prostredníctvom spoločného využívania znalostí, šírenia výsledkov, informačnej činnosti a medzinárodnej orientácie.
 Externí zamestnanci EIT || – príspevok k príprave nových vĺn v súvislosti s určením a výberom nových ZIS, – príspevok k programu EIT v oblasti podnikania a vzdelávania, – príspevok k platforme zainteresovaných strán EIT, – príspevok k zabezpečeniu súladu titulov s označením EIT s akciami, ktoré sa uskutočnili v kontexte priestoru vysokoškolského vzdelávania.
Vzhľadom na plán pracovných miest, ktorý
sa týka súčasného viacročného finančného rámca, v prípade EIT
ako novovytvorenej agentúry sa plánoval celkový počet zamestnancov na plný
pracovný čas 61 na obdobie do roku 2013 (zodpovedajúci 37 DZ + 20 ZZ + 4
VNE). V tejto súvislosti bude GR EAC ako materské GR pozorne sledovať
implementáciu súčasného plánu pracovných miest zo strany EIT.
Na druhej strane, počas ročnej
prípravy rozpočtu budú materské GR požadovať od rozpočtového
orgánu len zamestnancov potrebných na dosiahnutie cieľov EIT.
V kontexte revízie aktuálneho nariadenia o EIT
a SIP je tiež dôležité zdôrazniť a uznať podstatné zvýšenie
pracovného zaťaženia a kompetencií EIT ako aj význam nového rozpočtu,
ktorý bude EIT plniť.
3.2.4.     Súlad s platným
viacročným finančným rámcom
–
X  Návrh/iniciatíva je v súlade s platným
viacročným finančným rámcom.
–
¨  Návrh/iniciatíva si vyžaduje zmenu v plánovaní príslušného okruhu
vo viacročnom finančnom rámci.
Vysvetlite požadovanú zmenu v plánovaní a uveďte
príslušné rozpočtové riadky a zodpovedajúce sumy.
–
¨  Návrh/iniciatíva si vyžaduje, aby sa použil nástroj flexibility alebo
aby sa uskutočnila revízia viacročného finančného rámca.[27]
Vysvetlite potrebu a uveďte príslušné okruhy,
rozpočtové riadky a zodpovedajúce sumy.
3.2.5.     Účasť tretích strán
na financovaní
–
Návrh/iniciatíva nebude zahŕňať
spolufinancovanie tretími stranami.
–
X Návrh/iniciatíva bude zahŕňať
spolufinancovanie tretími stranami, ako je uvedené v nasledujúcej tabuľke:
rozpočtové
prostriedky v mil. EUR (zaokrúhlené na 3 desatinné miesta)
   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || Spolu
 Hostiteľská dohoda s maďarskou vládou* || 1.560 || 1.560 || 0 || 0 || 0 || 0 || 0 || 3.120
 Spolufinancované rozpočtové prostriedky SPOLU || 1.560 || 1.560 || 0 || 0 || 0 || 0 || 0 || 3.120
* V hostiteľskej dohode sa predpokladá,
že maďarská vláda pokryje poplatok za prenájom priestorov EIT počas
20 rokov (2011 – 2030) a mzdové náklady 20 zamestnancov počas 5 rokov
(2011 – 2015), čo zodpovedá peňažnému príspevku vo výške 1,560 mil.
EUR ročne.
3.3.        Odhadovaný vplyv na príjmy
–
X  Návrh/iniciatíva nemá finančný vplyv na
príjmy.
–
¨  Návrh/iniciatíva má finančný vplyv na príjmy, ako je uvedené v
nasledujúcej tabuľke:
–
¨         vplyv na vlastné zdroje
–
¨         vplyv na rôzne príjmy
v mil. EUR
(zaokrúhlené na 3 desatinné miesta)
 Rozpočtový riadok príjmov: || Rozpočtové prostriedky k dispozícii v prebiehajúcom rozpočtovom roku || Vplyv návrhu/iniciatívy[28]
 Rok N || Rok N+1 || Rok N+2 || Rok N+3 || … vložte toľko stĺpcov, koľko je potrebné na základe trvania vplyvu (pozri bod 1.6)
 Článok …………. ||   ||   ||   ||   ||   ||   ||   ||
V prípade rôznych
pripísaných príjmov, na ktoré bude mať návrh/iniciatíva vplyv, uveďte
príslušné rozpočtové riadky výdavkov.
Uveďte spôsob
výpočtu vplyvu na príjmy.
[1]               Ú. v. EÚ C, s.
[2]               Ú. v. EÚ C, s.
[3]               http://ec.europa.eu/education/eit/eit-consultation_en.htm
[4]               Ú. v. EÚ C , , s. .
[5]               Ú. v. EÚ C , , s. .
[6]               Ú. v. EÚ C, s.
[7]               ABM: riadenie podľa činností – ABB:
zostavovanie rozpočtu podľa činností.
[8]               Podľa článku 49 ods. 6 písm. a) alebo b)
nariadenia o rozpočtových pravidlách.
[9]               V roku 2009 EIT ustanovil tri ZIS v týchto
oblastiach: prispôsobenie sa zmene klímy a jej zmiernenie (Climate KIC),
budúca informačná a komunikačná spoločnosť (EIT
ICTLabs) a udržateľná energetika (KIC InnoEnergy).
[10]             Vysvetlenie spôsobov hospodárenia a odkazy na nariadenie o
rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html
[11]             Podľa článku 185 nariadenia o rozpočtových
pravidlách.
[12]             Rozhodnutie Komisie C(2009) z 3. marca 2009, ktorým
sa udeľuje súhlas s výnimkami z nariadenia (ES, Euratom) č.
2343/2009 o rámcovom rozpočtovom nariadení pre subjekty uvedené
v článku 185 nariadenia Rady (ES, Euratom) č. 1605/2002,
o ktoré požiadal Európsky inovačný a technologický inštitút.
[13]             Ú. v. ES L 292, 15. 11. 1996, s. 2
[14]             Rozhodnutie správnej rady EIT z 20. februára 2009.
[15]             DRP = diferencované rozpočtové prostriedky / NRP =
nediferencované rozpočtové prostriedky
[16]             EZVO: Európske združenie voľného obchodu.
[17]             Kandidátske krajiny a prípadne potenciálne kandidátske
krajiny západného Balkánu.
[18]             DRP = diferencované rozpočtové prostriedky / NRP =
nediferencované rozpočtové prostriedky
[19]             EZVO: Európske združenie voľného obchodu.
[20]             Kandidátske krajiny a prípadne potenciálne
kandidátske krajiny západného Balkánu.
[21]             Výstupy znamenajú dodané produkty a služby (napr.:
počet financovaných výmen študentov, vybudované cesty v km atď.).
[22]             Ako je uvedené v oddiele 1.4.2. „Konkrétne ciele…“
[23]             V hostiteľskej dohode sa predpokladá, že
maďarská vláda pokryje mzdové náklady 20 zmluvných zamestnancov počas
5 rokov (2011 – 2015), čo zodpovedá peňažnému príspevku vo výške
1,560 mil. EUR za rok.
[24]             ZZ = zmluvný zamestnanec; PADZ= pracovníci agentúr
dočasného zamestnávania; PED = pomocný expert v delegácii; MZ =
miestny zamestnanec; VNE = vyslaný národný expert;
[25]             Pod stropom pre externých zamestnancov z operačných
rozpočtových prostriedkov (pôvodné rozpočtové riadky „BA“).
[26]             Najmä pre štrukturálne fondy, Európsky
poľnohospodársky fond pre rozvoj vidieka (EPFRV) a Európsky fond pre rybné
hospodárstvo (EFRH).
[27]             Pozri body 19 a 24 medziinštitucionálnej dohody.
[28]             Pokiaľ ide o tradičné vlastné zdroje (clá,
odvody z produkcie cukru), uvedené sumy musia predstavovať čisté
sumy, t. j. hrubé sumy po odčítaní 25 % nákladov na výber.